तेजस्वी यादव नितीश कुमार पर सधले निशाना- घोषणा पत्र ते जारी करी चाचा ... - Bhojpuri Live\nHome राजनीति तेजस्वी यादव नितीश कुमार पर सधले निशाना- घोषणा पत्र ते जारी करी चाचा …\nतेजस्वी यादव नितीश कुमार पर सधले निशाना- घोषणा पत्र ते जारी करी चाचा …\nStriking Yadav's Nitish Kumar targets, speak- do not scare away from BJP, issue declaration\nबिहार के पूर्व उप-मुख्यमंत्री और राष्ट्रीय जनता दल के नेता तेजस्वी यादव, नीतीश कुमार और उनकर पार्टी जनता दल यूनाइटेड (जदयू ) पर निशाना सधले बाने | तेजस्वी यादव कहले कि अंतिम चरण के अंतिम दिन आपन घोषणा पत्र जारी कई दिहल जा | भाजपा से काहे एतना डरत बानी |\nबिहार के मुख्यमंत्री नीतीश कुमार के स्वाभिमान पर सवाल खड़ा कईले कहले कि ”नियम, नैतिकता और स्वतंत्र विचार आपके कुछ बचल बा की नाही ? आप आपन कईसन हाल बना लिहले बानी ? कम से कम चुनाव के आखिरी दिन में त आप आपन घोषणा पत्र जारी करी !”आप लोगन के इ बता दिहल जा कि जदयू अभिन तक आपन घोषणा पत्र जारी ना कईले बा |\nTagsGhoshana PatraJDULoksabha chunavLokshabha Election 2019Nitish KumarRJDTejasvi Yadav\nPrevious article पुलवामा में मुठभेड़ में3आतंकी भईले ढ़ेर , सुरक्षाबल के एक जवान शहीद\nNext article साइबर खतरा के लेके अमेरिका में राष्ट्रीय आपातकाल घोषित\nबिहार में भी NDA गठबंधन आगे , महागठबंधन के असर बेकार\nलोकसभा चुनाव 2019 कांग्रेस-आरजेडी के कई दिग्गज नेता के बिहार में चुनाव जीतल के रास्ता आसान…\nराष्ट्रीय लोक समता पार्टी (RLSP) के अध्यक्ष उपेंद्र कुशवाहा विवादित बयान दिहले बाने | अपने…\nक्वालीफ़ायर -2 में चेन्नई सुपर किंग्स, दिल्ली कैपिटल्स के हरा के आठवीं बार पहुँचल फाइनल में\nइंडियन प्रीमियर लीग(IPL) 2019 के दूसरे क्वालीफायर में चेन्नई सुपरकिंग्स दिल्ली कैपिटल्स के छह …\nउत्तर प्रदेश के मुख्यमंत्री योगी आदित्यनाथ पुरलिया में कइने सभा\nउत्तर प्रदेश के मुख्यमंत्री योगी आदित्यनाथ पुरलिया में कइने सभा . सभा में योगी …


राहुल के मामिला पर मीडिया के चुप्पी – टटका खबर\nमोदी, भाजपा आ संघ से जुड़ल छोटहनो खबर पर नून मरीचा लगा के कुकुरबझाँव करे वाला भँडुआ मीडिया के चुप्पी आजु कानफोड़ू लागत बा. आजु डा॰ सुब्रह्मण्यम स्वामी ब्रिटिश कंपनी नियामक के कागजात जारी करत बतवलन कि राहुल गाँधी का लगे इंगलैण्डो के नागरिकता बा. प्रधानमंत्री मोदी के चिट्ठी भेज के स्वामी माँग कइले बाड़न कि देश के नागरिकता कानून का हिसाब से राहुल गाँधी के नागरिकता खतम करे के चाहीं आ एह खबर के छुपावत देश के सांसद बनला खातिर उनुका पर आपराधिक मामिला चलावे के चाहीं.\nराहुल गाँधी इंगलैण्ड में एगो कंपनी खोलले रहुवन जवना खातिर इंगलैण्ड के नागरिक होखे के दावा करत कागजात पेश कइले रहुवन. देश के कानून बतावेला कि कवनो नागरिक दोसरा देश के नागरिकता ना ले सके आ अइसन करते ओकरे भारतीय नागरिकता रद्द हो जाई.\nकांग्रेस का तरफ से घंटन मथकुच्चन कइला का बाद महज अतने कहल गइल बा कि स्वामी के आदत बा गाँधी परिवार पर झूठ अछरंग लगावे के. राहुल गाँधी जनमे से भारत के नागरिक हउवन. बाकिर राहुल का लगे इटलीओ के नागरिकता होखे के खबर बीच बीच में आवत रहल बा.\nसबले बड़हन बात ई कि कांग्रेस भा गाँधी परिवार कबो स्वामी पर कानूनी कार्रवाई करे के हिम्मत ना जुटा सकल जबकि स्वामी ओह लोग का खिलाफ हमेशा नया नया सबूत जुटावत रहेलें.\nदुख के बात बा कि मोदी सरकार आ भाजपा का तरफ से गाँधी परिवार के कुकर्मन पर कवनो कार्रवाई नइखे होखत आ ई लोग अइसनको मुद्दा पर कांग्रेस के मीडिया में घेर नइखे पावत जवना से मोदी समर्थक समुदाय सोशल साइटन पर आपन नाराजगी जाहिर करे लागल बाड़ें.\nTags: कांग्रेस, मीडिया, मोदी सरकार, राहुल, स्वामी


कोचस – टटका खबर\nकोचस के राधेश्याम सेठ सड़क दुर्घटना में मर गइलें\nबक्सर जिला के धनसोई-इटाढ़ी मेनरोड पर बियफे का दुपहरिया में एगो ट्रक से टकरा के मोटर साइकिल से हात कोचस के सर्राफा व्यवसायी राधश्याम सेठ घवाहिल हो गइलन आ इलाज खातिर बनारस ले जाए का राह में उनकर मौत हो गइल. संगही घवाहिल भइल लखन कुमार वर्मा के इलाज वाराणसी में चलत बा. दुनु जने


Chhath Puja 2020: भाजपुरी गायिका अक्षरा सिंह ने छठ पूजा को लेकर भोजपुरी में रखी अपनी बात... - First Eye News\nHome उत्तर प्रदेश Chhath Puja 2020: भाजपुरी गायिका अक्षरा सिंह ने छठ पूजा को लेकर...\nChhath Puja 2020: भाजपुरी गायिका अक्षरा सिंह ने छठ पूजा को लेकर भोजपुरी में रखी अपनी बात…\nभोजपुरी डेस्क। भोजपुरी गायिका अक्षरा सिंह ने एक निजी चैनल से बात करते हुए छठ पूजा पर अपनी बात रखी है।\nकइसे पॉवरफुल ह?\nएकरा जवाब में अक्षरा सिंह बतावत हई- “अम्मा के मार से बुझाइल.” उ याद करेली – “शायद पांच-छह साल के उमिर रहे. वो घरी शारदा सिंहा के एगो गीत छठ पर बहुत चलल रहे. ओकरा बोल में बिल्ली म्यायूं के जिक्र रहे. गीत सुनला पर इस शब्द बाल बुद्धि के बहुत अच्छा लागे. छठ के मौका पर इहे गीत सुन के खूब हंसत रहनी. खिलखिलात रहनी. एही बीच अम्मा आ गइली आ उनका हांथ में बेलना रहे वही से हमरा पैर में उ खूब मरली. एतना मरिली कि गोड़ सूज गइल.”अक्षरा सिंह कहेली कि दरअसल बाति से इ ना बुझाइत कि का गलती रहलि हा. अम्मा के पिटाई से हमेशा खातिर समझि में आ गइल कि छठ बहुत पॉवरफुल त्योहार हा. एगरा में कवनो हंसी मजाक ना हो सकेला. इ पवित्रता के पर्व हा आ कवनो गलती के फल तुरंते मिल जाला. अक्षरा बतावेली कि तब से इ बात के गांठ बंधा गइल कि छठ के पूरा श्रद्धा से मनवावे के बा.\nत अब कहां मनावेली छठ?\nमौका मिलते पटना में. अक्षरा याद करेली-“दू साल पहिले बहुत सारा कलाकार लोगने के संगे पटना में छठ प्रोग्राम में शामिल भइल रहनी.” परिवार के छठ यादि करत अक्षरा कहेली कि परिवार के संग सबसे अच्छा छठ होत रहलि हा. परिवार आ मोहल्ला सब मिलिके एक संगे छठ करत रहल हा. खूब मजा होत रहलि हा.\nसब मिलिके छठ मनावत रहल हा.”\nअक्षरा सिंह के मुंबई के छठ भी खूब याद आवेला. उ याद करेली जूहू के छठ के उत्साह देखत बनेला. कई बार उहां प्रोग्राम भी कइ चुकल बाड़ी. कहेली कि पहले खाली बिहार के लोगन के उत्साह रहत रहत रहल हा अब यूपी के लोग भी एकरा मे उत्साह के संगे शामिल होता. छठ के गीत\nछठ के भोजपुरी गीत\nछठ के गीत के बारे में चर्चा कइला पर अक्षरा कहेली – “भोजपुरी के छठ के गीत जब बाजेला त रोआं रोआं सिहर उठेला. असल में भोजपुरी के ट्यून बाजते एगो उत्साह आ उमंग मन में भर जाला. लोगन के बहुत प्रेम मिलेला. भोजपुरी में पहला हाली 100 मिलियन से ज्यादा लोग हमरा गीत के पसंद कइले बा, इहो लोगन के प्रेम के नमूना बा.”\nछठ खातिर लोगन के संदेश देत अक्षरा कहेली – “ युवा पीढ़ी के लोगन के चाहिं कि उ पुरान पीढ़ी से ये परंपरा के ठीक से सीखे अउरी एकरा के आगे बढ़ावे.” नयी पीढ़ी के धड़कन बन चुकल अक्षरा सिंह के राय बा कि अगर समाज अपना परंपरा से ना जुड़ल रही त समाज के सही राहि ना मिली. इहे पर्व त्योहार ह जवन सबका के जोड़ के रखला.”


मिर्जापुर – Page3– टटका खबर\nटटका खबर,2फरवरी 2017, बियफे\nपंजाब आ गोआ में विधानसभा चुनाव ला प्रचार के काम आजु बियफे के साँझे खतम हो गइल. एह दूनू राज्यन में परसों4फरवरी के वोट डालल जाई. गोपालगंज जिला के दशम अपर मुख्य न्यायिक दंडाधिकारी के अदालत 18 बरीस पुरान हत्या के मामिला के सुनवाई करत केस डायरी पेश ना भइला से पुलिस अधीक्षक\nपहिले विदेश राज्यमंत्री रह चुकल सांसद ई अहमद के मौत का बावजूद देश के अम बजट आजुवे पेश होखे जात बा. वित्त मंत्री अरूण जेटली आजु सबेरे राष्ट्रपति भवन जा के एकर औपचारिक अनुमति ले लीहलन. अबकी के बजट में रेलो के बजट शामिल रहे वाला बा आ अब रेल बजट अलगा से पेश ना\nजमीन के धंधा करे वाली मेहरारू के खून\nमिर्जापुर शहर के विजयपुर कोठी मुहल्ला में मंगल का रात करोड़न के संपति के मालकिन 45 बरीस के मीना सिंह के मुँह में कपड़ा ठूंस के मुआ दीहल गइल. मौकाए वारदात पर मिलल सबूत देख के लागत बा कि कवनो जाने पहचान वाला आदमी ई खून कइले होखी. बतावल जात बा कि मीना सिंह के\nअपराध आ हादसा के खबर\nयूपी के बड़का भठियारन में गिनाए वाला नोएडा के चीफ इंजीनियर रहल यादव सिंह के फेरू दू दिन के रिमांड पर दिहल गइल बा. बसपा आ सपा दुनू सरकारन के दुलरुआ रहल यादव सिंह पर करोड़ों के घोटाला करे के आरोप बा. 11 फरवरी से गायब बलिया के पकड़ी इलाका के वीरपुर गाँव के दस\nरेल इंजन में आग\nनयी दिल्ली से पटना जात सम्पर्क क्रांति एक्सप्रेस रेलगाड़ी के इंजन में काल्हु भोरे बिजली के शार्ट सर्किट से आग लाग गइल. आग देखते एकरा के मिर्जापुर जिला के अहिरौरा टीसन पर रोक दीहल गइल. दमकल बोलवा के आग पर काबू पावल गइल. इह बीच दोसर इंजन मंगवा के च्रेन के आगे भेजल गइल. एह\nमजबूरी के फायदा उठावे का फेर में मैनजर धराइल\nमिर्जापुर जिला में जीवन बीमा निगम के रामबाग शाखा के मैनेजर कमलाकर पाण्डेय के अतवार का दिने पुलिस गिरफ्तार कर लिहलस. कमलाकर पर अछरंग बा कि ऊ एगो मजबूर लड़िकी के मजबूरी के फायदा उठावे का फेर में ओकर दैहिक शोषण कइल चाहत रहुवे. बतावल जात बा कि एगो मरद मेहरारू के मौत का बाद\nराजदरी आ देवदरी वाटर फाॅल के सुन्दर बनावल जाई\nचंदौली जिला के राजदरी आ देवदरी वाटर फाॅल के अउरी सुन्दर आ पर्यटन जोग बनावे खातिर केन्द्र सरकार अढ़ाई करोड़ रुपिया खरच करे के मंजूरी दिहले बिया. एहीजा गेस्ट हाउस आ संपर्क मार्ग पहिले से बा आ ओकर जीर्णोद्धार कइला का साथही अउरीओ काम करावल जाई जेहसे एह इलाका में पर्यटन के बढ़ावा मिलो. केन्द्र\nपिछला बुध का दिने सारण के मढ़ौरा इलाका में मिर्जापुर निवासी उप प्रमुख सुरेश्वर दीक्षित के हत्या के अछरंग ओही गाँव के मिडिल स्कूल के हेडमास्टर आ भूरिया टोला के निवासी दिनेश सिंह समेत तीन जने अउर लोग के नामे लागत बा. पुलिस के कहना बा कि ढेर दिन से चलल आवत विवाद में ई\nकाल्हु बुध के साँझे कुछ बदमाश सारण जिला के मढ़ौरा इलाका के मिर्जापुर गाँव के उपप्रमुख सुरेश्वर चौधरी के गोली मार के हत्या क दिहले सं. हत्यारा तीन गो रहलन स. हत्या पर नाराजगी जतावत खिसियाइल लोग एगो पुलिस वाहन के जरा दीहल आ देर ले रोड जाम क के राखल आ बहुते समुझवला बुझवला\nहादसा से मौत\nउत्तर रेलवे के वाराणसी-जंघई रेलखण्ड पर भदोही जिला के मोढ़ टीसन का लगे आजु सबेरे एगो मालगाड़ी के एक दर्जन डिब्बा पटरी से उतर गइला का चलते एह रूट पर आवाजाही बन्द हो गइल बा. मिर्जापुर जिला के पड़री इलाका के भोजपुर पहाड़ी गांव के दू गो नवहियन के मौत एगो रेलगाड़ी से कटा के\nमिर्जापुर के स्कूल में बिजली के तार गिरला से एक दर्जन बच्चा झउँस गइले.\nमिर्जापुर जिला के मडिहान इलाका के कुबरी पटरा गांव के प्राइमरी स्कूल में काल्हु मंगल का दिने बिजली के तार गिर पड़ला का बाद करंट से एक दर्जन बच्चा झउँस गइल बाड़े. एह में चार गो के हालत खराब रहे के खबर बा.\nमिर्जापुर मझवां के विधायक रह चुकल रामचन्द्र मौर्य के निधन\nमझवां से विधायक रह चुकल रामचन्द्र मौर्य के शनिचर का दिने लमहर बीमारी का बाद निधन हो गइल. उनुका के लोग वाराणसी अस्पताल ले जात रहुवे बाकिर राहे में मौत हो गइल. भदोही के खम्हरिया के निवासी रामचन्द्र मौर्य भाजपा आ मिर्जापुर के कालीन आ जमीन व्यापार से जुड़ल रहलें.\nरिटायर्ड जज के बेटी के अपहरण करे वाला गिरफ्तार\nमिर्जापुर के देहात कोतवाली गाँव के रहे वाला एगो न्यायायिक अधिकारी बिहार के दरभंगा में जज रहलन आ रिटायर्ड भइला का बाद अपना पैतृक गाँव में आ के बस गइल रहलन. पिछला 17 तारीख के उनुका निजी गाड़ी के ड्राइवर उनका साथही एहिजा आइल रहुवे आ उनुका बेटी के घुमावे ले गइल त लवटल ना.\nयूपी के पौने दू लाख शिक्षा मित्रन के सपना सपने रह गइल काहे कि इलाहाबाद हाई कोर्ट एह लोग के सहायक शिक्षक बना के सरकार के नियमित सेवा में ले आवे के फैसला के रद्द कर दिहलसि काहे कि एह लोग के बहाली सही तरीका से ना कइल गइल रहुवे. अदालत कहलसि कि सहायक शिक्षक\n257 लोग के जान लेबे वाला आतंकी याकूब मेनन के पैरवी कइला का बाद आलोचना के बाढ़ देख बालीवुड स्टार सलमान खान आपन ट्विट वापिस कर लिहलन आ लोग से माफी मँगलन कि अइसन ट्विट करे के गलती क दिहलन. बाकिर एह बीच 40 जने राष्ट्रपति का लगे गोहार लगवले बाड़न कि याकूब के फाँसी


खबर : शुक, १९ मार्च २०१० – Anjoria\nमार्च 19, 2010 टटका खबर\nदाउद आपन गलती सकार लिहलस\nपाकिस्तानी दाउद गिलानी, जे अमेरिकी डेविड हेडली बन गइल बा, काल्हु अमेरिका के एगो अदालत में अपना पर लगावल १२ गो जुर्म के आरोप सकार लिहलस. एह प्लीड गिल्टि का बदला ओकरा के मौत के सजाय ना दिहल जाई आ हो सकी त उमिर कैद का बजाय कम दिन के जेल के सजाय सुनावल जाई. मुंबई पर भइल आतंकी हमला के षडयन्त्र रचे के जवना में छह गो अमेरिकन के मौत हो गइल रहे, के आरोप ऊ मान लिहले बा. इहो संभावना बा कि भारत सरकार ओकरा से पुछताछ कर सकेले.\nविदेशी विश्वविद्यालय का खिलाफ कांग्रेसो में भुनभुनाहट\nभारत सरकार विदेशी विश्वविद्यालयन के आपन परिसर हिन्दुस्तान में लगावे के अनुमति देबे के तइयारी में कानून बनावे जा रहल बिया जवना के विपक्ष त विरोध करिये रहल बा, कांग्रेसो में ओकरा खिलाफ भुनभुनाहट शुरु हो गइल बा. बड़का राजनेतवा अपना बालबच्चा के त विदेश भेज देलें, चाहे ऊ राजीव होखस भा मुलायम, बाकिर आम आदमी के विदेशि विश्वविद्यालय से पढ़े देवे में ओकनी के हमेशा विरोध रहेला. अगर शिक्षा व्यवस्था में सुधार हो जाव त ओह लोग के नेतागिरी जा सकेला. अबहीं शिक्षक पढ़ावल छोड़ के सब काम करेलें आ विद्यार्थी पढ़ाई कम फालतू नेतागिरी बेसी करेलें.\nनयका बोतल में पुरनका शराब कि पुरनका बोतल में नयका शराब\nभाजपा कार्यकारिणी का एलान का बाद बिहारी बाबू शॉटगन सिन्हा शॉट लगा दिहले बाड़न. कहलें कि बहुते निराशा भइल देख के कि पुरान बोतल में नया शराब दिहल जा रहल बा. चउँकनी कि कहावत कुछ जमत नइखे. कहे के चाहत रहे कि नयका बोतल में पुरनका शराब दिहल जा रहल बा. बाद में पता चलल कि पियक्कड़ पुरनका शराब के बड़ा चाव से पियेलें. नयका शराब से ओतना मस्ती ना आ पावे. त शॉटगन सिन्हा ठीके कहले बाड़न. उनका बेसी विरोध एह बात से बा कि यशवन्त सिन्हा जइसन बड़ नेता के जगह नइखे मिलल बाकिर रविशंकर प्रसाद के बड़हन ओहदा दे दिहल गइल बा. शत्रुघ्न, यशवन्त, आ रविशंकर एके जमात के ह लोग.\nनक्सली गिरोह में शामिल भइला पर पगार मिलल करी\nनक्सली आपन ताकत बढ़ावे खातिर तय कइले बाड़े सन कि ओह गिरोह में शामिल होखे वाला बेरोजगारन के अब पगार दिहल जाई. एहसे बेसी लोग नक्सली जमात में शामिल हो पइहें. इहे बतावत बा कि नक्सली अब सिद्धान्त के बात ना करके सोझे छीना झपटी आ डकैती के काम करे के तइयारी कर रहल बाड़े सँ. नवजवान लड़कियनो के बड़ संख्या में बहाली करे के फैसला लिहले बाड़े सँ जवना से कि जंगल में मंगल रहे आ खुफियागिरी में सुविधा. सरकार के ग्रीन हंट का जवाब में ई नक्सलियन के हरियरी हऽ.\nप्रवीण तोगड़िया आजु कंधमाल में जबरिया घुसीहें\nविहिप नेता प्रवीण तोगड़िया आजु उड़ीसा सरकार के फैसला का खिलाफ कंधमाल में जबरन घुसे के कोशिश करीहें. उड़ीसा के कंधमाल में एगो विहिप नेता के हत्या का बाद ओहिजा नाराजगी भड़क उठल रहे. तब से सरकार ओहिजा विहिप नेता लोग के जाये नइखे देत.\nमनरेगा का धन से अब कंप्यटर खरीदाई\nराजीव गाँधी सेवा केन्द्र का नाम से बने जा रहल पंचायत घर त मनरेगा का धन से बनते रहल हऽ, अब ओह केन्द्रन पर कंप्यूटर लगावे खातिर मनरेगा के अढ़ाई हजार करोड़ रुपिया से कंप्यूटर खरीदल जाई. मनरेगा के योजना मुताबिक साठ फीसदी धन मजदूरी में आ चालीस फीसदी सामान खरीदे में लगावल जा सकेला. ओहि निर्माण सामग्री खरीदे वाला हिस्सा से ई कंप्यूटर खरीदल जाई.\nराबड़ी के सुरक्षा व्यवस्था में कटौती से बेपरवाह बाड़े लालू\nपूर्व मुख्यमंत्री राबड़ी देवी के सुरक्षा व्यवस्था में सरकार कुछ कमी ले आइल बिया जवना पर टिप्पणी करत लालू कहले कि, राबड़ी के सुरक्षा हम बानी. सरकार नियमानुसार पांच साल बीत गइला का बाद पूर्व मुख्यमंत्री के विशेष सुरक्षा हटा लिहले बिया. सामान्य सुरक्षा अबहियो दिहल जा रहल बा.\nज्ञान विश्वविद्यालय के पहिलका कुलपति बनले डा॰गुहा\nपटना साइन्स कालेज के भौतिकी विभाग के सेवानिवृत प्रोफेसर डा॰ शंभुनाथ गुहा के ज्ञान विश्वविद्यालय के पहिलका कुलपति बनावल गइल बा. गुहा का जिम्मे विश्वविद्यालय के ढाँचा खड़ा करे के काम बा. ज्ञान विश्विवद्यालय में बिहार के सगरी मेडिकल, इंजिनियरिंग, आ प्रोफेशनल कालेन अइहें सँ. एकर मुख्यालय पटना में रही.\nयुवराज स्वंयवर रचावे के तइयार ना भइलें\nक्रिकेट खिलाड़ी युवराज सिंह के एगो टीवी चैनल प्रस्ताव दिहले रहल ह कि ऊ ओकरा रियलिटी शो में आपन स्वंयवर रचावस. युवराज एह प्रस्ताव के नकार दिहलें. टीआरपी रचावे का फेर में चैनल स्वयंवर के मतलबे मदल दिहले बाड़े. स्वयंवर ओह परंपरा के नाम रहे जवना में कन्या आपन वर खुद चुनत रहे. राखी सांवत के स्वंयवर त समुझ में आइल राहुल महाजन के ना. एह नया रियलिटी शो के नाम होखे के चाहीं स्वंयकन्या!\nराजस्थान रायल्स फेर हारल\nप्रवीण के हैट्रिक आ अनिल कुंबले के सटीक गेंदबाजी का चलते बेंगलुरु में भइल काल्ह के आईपीएल मैच में रायल चैलेंजर्स राजस्थान रायल्स के हरा दिहलें. अब ले राजस्थान रायल कवनो मैच नइखे जीतले आ मुंबई इण्डियन्स नइखे हरले


महुआ टीवी पर ‘अपराधी कौन’ 1 फरवरी से – Anjoria\nदेश के पहिलका भोजपुरी चैनल महुआ टीवी 1 फरवरी से ‘अपराधी कौन’ नाम से एगो क्राइम शो शुरू कइले बा. आधा घण्टा के ई क्राइम शो हर शुक आ शनिचर के साँझ 7:30 बजे आ रात 10:30 बजे देखावल जात बा. .बिहार, झारखण्ड, उत्तर प्रदेश, मध्य प्रदेश आ छत्तीसगढ़ के असल घटनन पर बनल एह नाटकीय प्रोग्राम में स्पेशल क्राइम ब्रांच क टीम अपराधियन के खोज निकाली.\nएह शो के सिनेमाई फार्मेट पर शूट कइल जात बा आ शूटिंग रीयल लोकेशने पर होखत बा, उमेद कइल जात बा कि उत्तर भारत के दर्शकन के पसंद ध्यान में राखत बनल एह शो के लोग खूब पसंद करी. एह शो के डॉयलाग आम बोल चाल के भाषा में बा.\n.शो के निर्माण नियोन फिल्म्स करत बा.


आकाश योगी ले आवत बाड़े “चलल लाल चिंगारी” | Anjoria's Weblog\nआकाश योगी ले आवत बाड़े “चलल लाल चिंगारी”\nए. एस. मीना फिल्मस् के बैनर तले बनत बड़हन एक्शन प्रधान फिल्म ‘‘चलल लाल चिंगारी’’ लेके आवत बाड़न पटना के रहे वाला निर्देशक आकाश योगी. ई फिल्म पूरा तरह बिहार के एगो साँच घटना पर आधारित बावे. आतंकवादी कइसे धन बिटोरेले आ एह कलयुग में एकनीओ के का मजबूरी होले, कवन लोग एकनी के मजबूर करेले वगैरह देखावल जाई एह फिलिम का जरिये.\nबतावल जात बा कि एह फिल्म के जल्दिये रिलीज कइल जाई. एहमें कुल आउ गो बहुते कर्णप्रिय आ मनमोहक गाना बाड़ी सँ. एह फिल्म का जररिये अभिनेता राहुल सिंह के परदा पर पहिला बेर उतारल जात बा. उनुकर साथ दिहले बाड़ी अभिनेत्री सरिका संघमित्रा. फिल्म के प्रस्तुत करत बाड़े सुरेन्द्र कुमार आ आनंद मधुकर.\nनिर्माता योग नारायण, लेखक निर्देशक आकाश योगी, पटकथा संवाद सतेन्द्र स्वामी, गीत. बी. साही, संगीत अरविंद मधुर, छायांकन अरूण मिश्रा, नृत्य निक्की बत्रा, केदार सुब्बा, फाइट जीतू सिंह, आर्ट मुकेश सिंह, सुनील झा के बा.\nमुख्य कलाकारन में नवोदित राहुल सिंह, सारिका संघमित्रा, प्रीति सिंघानिया, चन्द्र भूषण तिवारी, पूजा पंडित, आर. एस. गिरी, इंदर उपाध्याय, लक्ष्मी, अर्चना मांसी, छाया वर्मा, आकाश योगी, सोनम आ उपासना सिंह के नाम बा.\n(संजय भूषण पटियाला के भेजल रपट)\nThis entry was posted in कलाकार, फिल्म and tagged चलल लाल चिंगारी, प्रीति, राहुल सिंह by Anjoria. Bookmark the permalink.


सिनेमा भोजपुरी के नयका स्टार चिंटू – Anjoria\nअभिनेता प्रदीप पाण्डेय चिंटू भोजपुरी परदा के नयका स्टार बन के उगल बाड़न. हालिया प्रदर्शित ‘जीना तेरी गली में’ से बतौर नायक भोजपुरी परदा पर इंट्री मारे वाला चिंटू आजुके नवहियन के दिल के धड़कन बन गइल बाड़न, ‘जीना तेरी गली में’ सगरी बिहार में धमाल मचावत बिया. अनेके बड़का फिलिमन का सोझा रिलीज भइला का बावजूद “जीना तेरी गली में” बिहार में सगरो शानदार व्यवसाय करत बिया. एह फिलिम के सफलता चिंटू के सितारन के अगिला पाँत में ले आ दिहले बावे. एह फिलिम में चिंटू के अभिनय क बहुते सराहल जात बा.


छठ के मौका पर दरभंगा ठुमका लगवली सीमा सिंह – Anjoria\nछठ के मौका पर दरभंगा ठुमका लगवली सीमा सिंह\nकेहू के सपना पूरा जाव त ऊ खुशी से नचबे करी. सिनेमा भोजपुरी के डांसिंग क्वीन सीमो एह घरी खुशी से नाचत बाड़ी. सीमा सिंह के दिली तमन्ना रहल कि ऊ छठ पूजा का मौका पर बिहार के कवनो सार्वजनिक कार्यक्रम में डांस करसु. अबकी छठ पर उनकर सपना पूरा हो गइल जब सीमा सिंह दरभंगा में अपना कला के प्रदर्शन कइली.\nएह मौका पर उनुका एगो फिलिम के शूटिंगो भइल. पिछला दिने सोनपुर मेला में शोभा थिएटर का मंचो पर सीमा सिंह नचले रही जवन फिलिम ‘गुलाब थियेटर’ के शूटिंग में इस्तेमाल भइल.\nसुप्रेरणा सिंह कालेज स्टूडेंटन का साथे आपन जनमदिन मनवली\nअपना जनमदिन पर हैदर काजमी के रंगबाजी लउकल


अपना देश के राजनीति में अब थूकवाद – Anjoria\nअपना देश के राजनीति में अब थूकवाद\nAug 24, 2013 भोजपुरी, लस्टम पस्टम\nबाबा लस्टमानंद सुर्ती फाँक के रामचेला के कहले, जान जा ए बबुआ, आजकाल्हु अपना देस के राजनीति में कई गो नया तरह के वाद चल गइल बा. जइसे आजादी के जमाना में गाँधीवाद चलल रहे आ नेहरू-शास्त्री के जमाना में लोहियावाद आ ओकरा बाद चलल चमचावाद आ अब शुरू भइल बा निंदावाद, हाँ-हाँ वाद, नकटावाद, माफीवाद, आ थूकवाद. राजनीति ई वाद सबके डगर पर डगमग करत बुढ़ा रहल बा कि बचकानी हो रहल बा, ई कहल मुश्किल बा.\nपहिले त राजनीति में विरोधी के निंदा प्रधान रस होला. इहे ऊ मजबूत नींव ह जे पर ऊ अपना सपना के महल खड़ा कर सकेला. विरोधी कवनो काम करे रउवा ओहमें दोष निकाले खातिर पहिले से तइयार रहीं. धेयान रहे, निंदा एतना घनघोर आ चऔतरफा करीं कि जनता के ऊ नेता में सांचो खोट लउके लागे. अबन निंदा करे के तरीका कई गो होला. तहरा त रामचेला निंदा करे के बा कवनो मोकदिमा त करे के नइखे कि मार सबूत जुटावऽ आ गवाह खड़ा करऽ. खाली धूरा त झोंके के बा. चिला चिला के कहऽ कि एहमें कमीशन महकऽता, जनता के हित के खयाल नइखे राखल गइ॥.\nअब जनता के का मालूम कि ओकर हित का होला. एकर फायदा ई होला कि ना हर्रे लागे ना फिटकीरी आ रंग खूब चकाचक हो जाला जे महीनन चलेला. अब एगो नया वाद हऽ हाँ-हाँ वाद. ई असल में चमचावाद के सुधरल रूप ह. एहमें आदमी चमचा अइसन बेचारा आ गरीब ना लागेला, बलुक एकदम बुद्धिजीवी अइसन लागेला आ हाईकमान के हर बात पर अइसन एक्टिंग करे के बा कि बस बात बूझऽतारऽ आ ओकरा बाद से हीं-हीं क के हाँ-हाँ क देबे के बा आ हाईकमान के बात प ठेपा लगा देबे के बा. एकरा से भविष्य सुरक्षित रहेला आ पार्टी में भाव बढ़ेला.\nआगे चल के इहे हीं-हीं आ हें-हें के मोकम्मल रस में बदल के जिनिगी रसदार क देला. कम्युनिस्ट भाई लोग अइसन ना-ना वाद में का धइल बा? एकरा बाद बा नकटावाद के. पहिले नेता पर आरोप लागो त ऊ पद से इस्तिफा दे देउ लेकिन अब त कहल जा ता कि एकरा खातिर कुर्सी काहे छोड़ल जाउ? बेशरम खानि कहल जाला कि का भइल जे एक करोड़ घूस में लिहले, फलनवां पार्टी के लूटचंद त तीस करोड़ पचा गइले आ कहेवाला केहु नइखे. एकरा बाद बा सबेरे से साँझ ले गरियावत रहऽ आ राति बेरा माफीं माँग लऽ.\nएकरा बाद होला छूकवाद. एकदम आक्थू कार्यक्रम. एहमें ई देकल जाला कि केकर थूक सबले गाढ़ होला आ सबसे दूर ले जाला. के कतना हाली हाली-हाली थूकेला आ केतना गिर के थूक सकेला. एहमें सबसे बड़हन फायदा ई होला कि विरोधी दल से नेवता आवेला कि फलनवा पर थूकऽ. आ घर भर जाला.\nरामचेला, राजनीति के ई नया डगर पर चलबऽ त तोहार तरक्की तय बा ना त जिनिगी भर झंडे ढोवत रहि जइबऽ.\nचिठी लिखल केहु सही कइल केहू …\nअब छपरा में घूमी अमेरिका के गोइना


पूर्वांचल विश्वविद्यालय के विद्यार्थी अमेरिका में शोध कर सकीहें – टटका खबर\nजौनपुर के वीरबहादुर सिंह पूर्वांचल विश्वविद्यालय अमेरिका के विश्वविद्यालयन से बातचीत में लागल बा जवना का बाद एहिजा के विद्यार्थी अमेरिका के विश्वविद्यालयन में शोध कर सकीहें. एह दिसाईं फैसला करे से पहिले अमेरिका के वर्जीनिया विश्वविद्यालय के टीम अगस्त में पूर्वांचल विश्वविद्यालय के दौरा करे आई आ प्रबन्धन, शिक्षकन आ विद्यार्थियन से बातचीत कर के सही जानकारी बिटोरी.\nTags: जौनपुर, पूर्वांचल विश्वविद्यालय


Elders have said eat less eat gum Know what it means Bhojpuri: पुरनिया लोग कहले बा- कम खाईं, गम खाईं... पढ़ीं काहें...\nहर आदमी के प्रवृति के अनुसार हर उम्र के अनुसार मात्रा आ सतुलन अलगा- अलगा तरह से परिभाषित होई. त वाग भट्ट जी एगो साधारण नियम बना दिहले. कहले कि आमाशय (पेट) के चार भाग में बांट दीं. ओमें से दू भाग में अन्न के सेवन करे के चाहीं- दाल, चावल, सब्जी, रोटी. तिसरका भाग में द्रव पदार्थ जइसे पानी, छाछ दूध, खीर वगैरह. चौथा भाग वात, पित्त, कफ के नैसर्गिक क्रिया खातिर खाली छोड़ दीं.\nईहो रोचक कहाउत बा. गम खाईं. एकर मतलब ई कि बात- बात पर टेंसन मत लीं. हर चीज सहज रूप से लीं. गंभीर आ कठिन समस्या आ गइल त ओकरा के हल करेके उपाय सोचीं बाकिर आपन नींद मत हराम करीं. खूब सूतीं. मन फ्रेश हो जा त समस्या पर आईं. ऋषि लोग कहले बा कि सूते के बेरा मन खाली कके सूते के चाहीं. मन पर सात टन के बोझ लेके सुतला पर बिहान भइला उठे के बेरा मन भारी रही. त गम खाईं माने रउरा मन में कुछु के शॉक लागल बा, त ओकरा झड़हेरि के फेंक दीं. अब देखीं, एइजे रउरा हमरा पर गरमा जाइब. रउरा कहब कि कहल आसान बा, कइल मुश्किल. लेक्चर मत दीं. व्यवहारिक बात बताईं. त सरकार, हम अपना ओर से कुछ नइखीं कहत. साधु- संत लोग कहि गइल बाड़े कि जइसे व्यायाम से शरीर चुस्त आ पुष्ट होला, ओही तरे मानसिक तनाव के झटकारि देबे के अभ्यास भा कसरत करे के परी. एके दिन में तनाव के हमनी का ना झटकारि सकेनी जा. ओकर अभ्यास करे के परी.


ajay pal singh's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos ajay pal singh's Likes Ajay pal singh's Friends\nView All ajay pal singh's Page\nशशि कुमार सिंह (SHASHI) leftacomment for ajay pal singh"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Aug 13, 2012Rajeev Mishra "राजीव भोजपुरिया" leftacomment for ajay pal singh"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Aug 13, 2011शशि कुमार सिंह (SHASHI) leftacomment for ajay pal singh"प्रणाम आ जय भोजपुरी\nजय भोजपुरी"Aug 13, 2011Admin leftacomment for ajay pal singh"अजय जी, जयभोजपुरी डॉट कॉम पर राउर स्वागत बा..."Aug 19, 2009ajay pal singh is nowamember of JaiBhojpuri.comAug 19, 2009 Welcome Them! RSS\nAt 7:02pm on August 13, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 9:46am on August 13, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:14am on August 13, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 8:01pm on August 19, 2009, Admin said… अजय जी, जयभोजपुरी डॉट कॉम पर राउर स्वागत बा... No comments yet!


टटका खबर – Page5– टटका खबर\nखबर खातिर बहुते वेबसाइट बाड़ी सँ बाकिर भोजपुरी पढ़े के आदत डाले खातिर टटका खबर से बढ़िया कवनो दोसर बेबसाइट ना भेंटाई. एकरा के भोजपुरी पढ़े के अभ्यास का तरह देखीं. रोज आईं आ अपना भोजपुरी के धार तेज करीं. न्यूज हंट एप के धन्यवाद दीं जे भोजपुरी के अतना बड़हन मंच दिहलसि. हिन्दुस्तान के


पाखी चलली लंदन – Anjoria\nभोजपुरी सिनेमा के नं॰ १ अदाकारा पाखी हेगडे आजुकाल्हु सफलता के आसमान चूमत बाड़ी. उनकर पहिलका हिन्दी फिल्म “वुमेन फ्राम द ईस्ट” के लंदन फिल्म फेस्टिवल में आफिशियल प्रविष्टी मिलल बा. एही में पाखी के सर्वश्रेष्ठ अभिनेत्रियो खातिर नामित कइल गइल बा. एह दौड़ में उनुकर मुकाबिला विपाशा बसु, जूही चावला वगैरह दिग्गजो अभिनेत्री शामिल बाड़ी.\n“वुमेन फ्राम द ईस्ट” के मुख्य नायिका का भूमिका में पाखी एगो बिहारी युवती के किरदार कइले बाड़ी जेकरा के पंजाब के एगो आदमी खरीद के ले गइल बा. जेही एह फिल्म के फर्स्ट लुक देखले बा सभे पाखी के तारीफ करत नइखे थाकत.\nसमारोह २५ मार्च से लंदन में होखे जा रहल बा आ समारोह में शामिल होखे खातिर पाखी लंदन रवाना हो गइल बाड़ी.\nPrevious Post: विनय आनन्द आ मोनालिसा के जोड़ी फेर से\nNext Post: Pakhi goes to London


बिहार - विकिपीडिया\n(Bihar से अनुप्रेषित)\nघड़ी के दिसा मे, ऊपर से दहिने:\nपटना में गंगाजी, प्राचीन नालंदा विश्वविद्यालय के खंडहर, कैमूर में माता मुंडेश्वरी मंदिर, मधुबनी पेंटिंग, महाबोधि मंदिर के दृश्य, राजगीर में ब्रह्मा कुंड।\nभारत में बिहार के लोकेशन\nCoordinates (पटना): 25°22′N 85°08′E / 25.37°N 85.13°E / 25.37; 85.13निर्देशांक: 25°22′N 85°08′E / 25.37°N 85.13°E / 25.37; 85.13\n22 मार्च 1912\nसभसे बड़ सहर\nनीतीश कुमार (जदयू)\nबिधान सभा 75\nबिधान परिषद 243\n94,163 किमी2 (36,357 बर्गमील)\nहिंदी आ उर्दू\nबिहार भारत के एगो राज्य ह, जवन कि उत्तरी आ पूरबी भारत में स्थित बा, ई 94,163 किमी2 (36,357 वर्ग मील) क्षेत्रफल वाला राज्य भारत के तेरहवाँ सबसे बड़ राज्य ह आ जनसंख्या के हिसाब से भारतीय राज्यन में तिसरा नंबर पर बा। बिहार राज्य के सीमा पश्चिम में उत्तर प्रदेश आ उत्तर में नेपाल से सटल बा जबकि पुरुब ओर पच्छिम बंगाल आ दक्खिन में झारखंड से सटल बाटे। बिहार एगो मैदानी राज्य ह, बिहार के मैदान में पच्छिम से पुरुब बहे वाली गंगा नदी एकरा के दू हिस्सा में बाँटे ली। सांस्कृतिक रूप से बिहार के चार गो क्षेत्रन में बाँटल जाला, अंगिका, मगध, मिथिला आ भोजपुर।\n15 नवंबर 2000 दक्खिनी बिहार के दक्खिनी हिस्सा के अलग क के झारखंड राज्य बनावल गइल। बिहार के खाली भर 11.3% जनसंख्या शहर में रहे ले, एह मामिला में भारत में बिहार सभसे नीचे बा (हिमाचल प्रदेश के छोड़ के)। एकरे अलावा लगभग 58% जनसंख्या 25 बरिस से कम उमिर के बा आ भारत के अन्य राज्यन के तुलना में बिहार कमउमिर लोग के अनुपात के मामिला में सभसे उपर बा। बिहार के आधिकारिक भाषा हिंदी आ उर्दू हईं आ अन्य चलनसार भाषा सभ में भोजपुरी, मैथिली, आ मगही बाड़ी सऽ।\nप्राचीन काल में बिहार के सत्ता, शक्ति, अध्ययन आ संस्कृति के केंद्र मानल जाय। मगध में भारत के पहिला साम्राज्य, मौर्य साम्राज्य, के उदय भइल आ दुनिया के प्रसिद्ध धर्म, बौद्ध धर्म के प्रवर्तक गौतम बुद्ध के कर्मभूमि भी बिहार रहल। मौर्य आ गुप्त बंस के शासन के दौरान मगध साम्राज्य दक्खिनी एशिया के ज्यादातर हिस्सा के एक ठो केन्द्रीय सत्ता में बान्हे के काम कइलस। बिहार के अन्य क्षेत्र मिथिला प्राचीन काल में विदेह राज के हिस्सा रहल आ ब्राह्मण लोग के ज्ञान खातिर आ अध्ययन केंद्र के रूप में परसिद्ध रहल।\n1970 के दशक के बाद से बिहार सामाजिक आर्थिक बिकास के मामिला में अन्य भारतीय राज्य सभ से बहुत पाछे छूटत गइल। कई ठे अर्थशास्त्री आ सामाजिक बिग्यानी लोग एकर कारन के रूप में केंद्र सरकार के नीति के देखेला, उदाहरण खातिर, भाड़ा बराबरी के नीति, जवना के तहत भारत में कहीं भी उद्योग लगावे के उद्देश्य राखल गइल आ केंद्र सरकार कच्चा माल आ खनिज के ढोवाई में सब्सिडी दे जेकरे कारण एह इलाका सभ में उद्योग ला लाग पावल। एकरे अलावा केंद्र सरकार के उपेक्षा, बिहारी लोग के अंदर एकता के भावना के कमी, आ 1793 में ब्रिटिश ईस्ट इंडिया कंपनी द्वारा लागू कइल गइल इस्तमरारी बंदोबस्त, जेवना में जमींदारी प्रथा के जामीन के राजस्व वसूली कइल जाले, नियर कारण गिनावल जालें। हालाँकि, अब के सरकार बिहार के बिकास के क्षेत्र में तेजी से काम कइले बाटे। शासन ब्यवस्था में सुधार के बाद इहाँ इन्फ्रास्ट्रक्चर के क्षेत्र में निवेश में बढ़ती देखल गइल बा, स्वास्थ सुबिधा पहिले से बेहतर भइल बा, शिक्षा पर जोर बढ़ल बा, आ अपराध आ भ्रष्टाचार में कमी आइल बा।\n2 भूगोल आ जलवायु\n2.1 बनस्पति आ जियाजंतु\nमुख्य लेख: बिहार के इतिहास\nबिहार के महातम ना केवल अभिए बल्कि बहुत पहिले से हवे। प्राचीन भारत में लगभग 475 ई. तक यानि गुप्त वंश तक जेतना भी राजा भइलन उनकर बिहारे एगो राज्य रहल औरी जवन अपना ओर सभेके लुभवलस। एकर प्रमाण उ लोग के राजधानी से लगावल जा सकेला। पुरनका बिहार जेकरा में अंग (पूरबी बिहार), बिदेह (उत्तर बिहार), मगध (दखिन बिहार) अउर वैशाली/लिच्छवी (उत्तर बिहार) शामिल रहे, उ पुरनका भारत में शक्ति, ज्ञान अउर संस्कृति के केंद्र रहल। मगध से भारत के पहिलका सबसे महान साम्राज्य उभरल, जेकरा के सभे मौर्य साम्राज्य के नाम से जानत बा, उ संसार के वोह साम्राज्यन में रहे, जवन कि धरम का पालन करत रहे। मगध साम्राज्य पूरा दखिनी एशिया को एक राज के अन्दर कइले रहे। एह काम में मौर्य साम्राज्य के अलावे गुप्त राजवंश के भी खूबे योगदान रहे। बिहार जेकर राजधानी पटना ह, ओकरा के पाटलिपुत्र, कुसुमपुर नाम से भी जानल जाला, जवन कि भारतीय सभ्यता के बहुत खास केंद्र रहे के प्रसिद्धि हासिल कइले बा। एही क्रम में शिक्षा के महत्त्वपूर्ण केंद्र नालंदा विश्वविद्यालय के स्थान भी ना केवल भारत में ही अपितु पूरा विश्व में प्रसिद्ध बा।\nप्राचीन काल में मगध के साम्राज्य देश के सबसे शक्तिशाली साम्राज्यन में से एगो रहल। अहिजा से मौर्य वंश, गुप्त वंश तथा अन्य कई राजवंशकुल देश के अधिकतर हिस्सवन पर राज कइले। मौर्य वंश के शासक सम्राट अशोक के साम्राज्य पश्चिम में अफ़ग़ानिस्तान तक फैलल रहल। मौर्य वंश के शासन 325 ईस्वी पूर्व से 185 ईस्वी पूर्व तक रहल। छठी आ पांचवी सदी इसापूर्व में अहिजा बौद्ध तथा जैन धर्मवन के उद्भव भइल। अशोक, बौद्ध धर्म के प्रचार में महत्वपूर्ण भूमिका निभइले रहलन आ उ आपन लईका महेन्द्र के बौद्ध धर्म के प्रसार खातिर श्रीलंका भेजले। उ आपन लईका के पाटलिपुत्र (वर्तमान पटना) के एगो घाट से विदा कइले रहलन जवन महेन्द्र के नाम से अब भी महेन्द्रू घाट कहल जाला। बाद में बौद्ध धर्म चीन तथा चीन के रास्ते जापान तक पहुंच गइल।\nबिहार के इतिहासी नाम मगध रहल। बिहार के राजधानी पटना के इतिहासी नाम पाटलिपुत्र ह।\nबारहवीं सदी में बख्तियार खिलजी बिहार पर आधिपत्य जमा लिहले। उके बाद मगध देश के प्रशासनिक राजधानी ना रहल। जब शेरशाह सूरी, सोलहवीं सदी में दिल्ली के मुगल बाहशाह हुमायूँ के हरा के दिल्ली के सत्ता पर कब्जा कइले तब बिहार के नाम पुनः प्रकाश में आइल पर इ अधिक दिनन तक ना रह पावल। अकबर बिहार पर कब्जा करके बिहार के बंगाल में विलय कर दिहले। इके बाद बिहार के सत्ता के बागडोर बंगाल के नवाबन के हाथन में चल गइल। बिहार के अतीत गौरवशाली रहल बा।\n1857 के प्रथम सिपाही विद्रोह में बिहार के बाबू कुंवर सिंह महत्वपूर्ण भूमिका निभइले। 1912 में बंगाल प्रेसीडेंसी के विभाजन के फलस्वरूप बिहार और उड़ीसा नाम के प्रांत अस्तित्व में आइल। पर 1936 में उड़ीसा बिहार से अलग कर दिहल गइल। स्वतंत्रता संग्राम के दौरान बिहार के चंपारण के विद्रोह के, अंग्रेजवन के खिलाफ बग़ावत फैलावे में अग्रगण्य घटनावन में से एगो गिनल जायेला। स्वतंत्रता के बाद बिहार के एक और विभाजन भइल बा सन् 2000 में झारखंड राज्य बिहार से अलग कर दिहल गइल। भारत छोड़ो आंदोलन में भी बिहार के गहन भूमिका रहल।\nभूगोल आ जलवायु[संपादन करीं]\nमुख्य लेख सब: बिहार के भूगोल अउर बिहार के जलवायु\n1,200 मिमी (3.9 फीट)\nबिहार के जलवायु में बिबिधता देखे के मिले ले। आमतौर पर इहाँ तापमान के दसा उपोष्णकटिबंधी पावल जाला जहाँ खूब गरम गर्मी के सीजन आ ठंडा जाड़ा के सीजन मिले ला। बिहार एगो बिसाल उपजाऊ मैदानी हिस्सा हवे आ इहाँ गंगा मुख्य नदी हवे; गंगा के सहायिका नदी सभ में उत्तर से गंडक, कोसी बागमती इत्यादि नदी आ के मिले लीं आ इनहन के कारण लगभग हर साल बिहार में बाढ़ के स्थिति पैदा हो जाले। उत्तर से आवे वाली नदी सभ में सगरी प्रमुख आ बड़हन नदी नेपाल से निकले लीं आ तराई के मैदान में आवे पर अचानक ढाल में कमी पा के बिसाल इलाका में फइल के बहे लागे लीं। बिहार राज्य के कुल जमीनी रकबा 94,163 किमी2 (1.013562096569×1012 वर्ग फु) बा आ इ राज्य 24° 20' 10" N से 27° 31' 15" N अक्षांश आ 83° 19' 50" E से 88° 17' 40" E देशांतर के बीच बिस्तार लिहले बाटे। समुंद्रतल से औसत ऊंचाई लगभग 173 फीट (53 मी) बाटे।\nगंगा नदी बिहार के दू हिस्सा में बाँटे ले आ पच्छिम से पुरुब ओर के दिसा में एह राज्य के बीच से बहे ले। एकरा अन्य सहायिका सभ में सोन, बूढ़ी गंडक, चंदन, ओढ़नी आ फल्गु नदी बाड़ी स। उत्तर में नेपाल देस में बिहार से कुछे दूर पर हिमालय परबत के सभसे दक्खिनी श्रेणी सभ पहाड़ी के रूप में सुरू हो जालीं आ ई पहाड़ भले भौतिक रूप से बिहार के हिस्सा ना होखें, बाकिर इनहन के परभाव बिहार के थलरूप, आबोहवा आ संस्कृति पर जरूर देखल जा सके ला। बिहार के मध्यभाग आ दक्खिनी हिस्सा में भी कुछ छोटहन पहाड़ी पावल जालीं, जइसे कि राजगीर के पहाड़ी; दक्खिन में मौजूद राज्य झारखंड में छोटानागपुर के पठार पड़े ला जे साल 2000 से पहिले बिहारे के हिस्सा रहल।\nबनस्पति आ जियाजंतु[संपादन करीं]\nबिहार में सरकारी तौर पर घोषित जंगल 6,764.14 किमी2 (7.2808597006×1010 वर्ग फु) के क्षेत्रफल पर बा, ई बिहार के कुल रकबा के 7.2% हिस्सा बाटे।[not in citation given] हिमालय के निचली पहाड़ी वाला हिस्सा के दक्खिन में सोमेश्वर आ दून पहाड़ी (चंपारण जिला) सभ के इलाका में नम पतझड़ बन के पट्टी पावल जाले। एह क्षेत्र में घास आ झाड़ीनुमा बनस्पति आ सरपत बंसी झाड़ी (मूँज, नरकट, कतरा इत्यादि) सभ भी पावल जाली। एह इलाका में बरखा के मात्रा 1,600 मिलीमीटर (5 फीट) के लगभग होला आ साल के बन खाती एकदम सटीक जलवायु होले। सभसे प्रमुख आ महत्व के फेड़ साल, खैर, आ सेमर बाने। सहरसा आ पूर्णिया जिला में भी नम पतझड़ वाली बनस्पति मिले ले। साल (Shorea Robusta), केंदू भा तेंदू (Diospyros melanoxylon), सलाई (Boswellia serrata), साज (Terminalia tomentose), बहेड़ा (Terminalia bellerica), अर्जुन (Terminalia Arjuna), पैसार (Pterocarpus Marsupium), महुआ (Madhuca indica) इत्यादि बिहार के प्रमुख बृक्ष हवें।\nवाल्मीकि नेशनल पार्क, पच्छिम चंपारण जिला में, लगभग 800 किमी2 (8.611128333×109 वर्ग फु) रकबा के इलाका में फइलल जंगली इलाका बाटे, ई भारत के 18वां राष्टीय पार्क हवे आ बाघ सभ के घनत्व के मामिला में भारत में चउथा नमर पर बा। एह रिजर्व इलाका में बिबीधता वाले क्षेत्र बाने आ बिबिध प्रकार के जियाजन्तु आ बनस्पति के आवास बा, मुख्य रूप से शेर खाती एह भाग के संरक्षण कइल गइल बा।\nमुख्य लेख: बिहारी भाषा\nबिहार राज्य के अधिकृत सरकारी काम-काज के भाषा हिंदी हवे अउरी दूसरकी सरकारी भाषा उर्दू ह जेकर प्रयोग मुख्य रूप से पढ़े-पढ़ावे, कानूनी काम-काज इत्यादि में ही होला। बिहारी लोगन के आपस के काम-धाम आ बात-चीत के माध्यम बा:\nमुख्य रूप से गोपालगंज जिला, सीवान जिला, छपरा जिला, पुरुबी चंपारण जिला, पच्छिम चंपारण जिला, भोजपुर जिला, रोहतास जिला, बक्सर जिला, आरा जिला, भभुआ जिला जिला में बोलल जाला।\nमुख्य रूप से सीतामढ़ी जिला, दरभंगा जिला, मधुबनी जिला, समस्तीपुर जिला, मधेपुरा जिला, सुपौल जिला, शिवहर जिला, इत्यादि जिलन में बोलल जाला।\nअंगिका (मैथिली के वेरायटी)\nमुख्य रूप से भागलपुर जिला, बांका जिला, मुंगेर जिला, बेगूसराय जिला, खगड़िया जिला, लक्खीसराय जिला, शेखपुरा जिला, जमुई जिला, कटिहार जिला, सहरसा जिला, पूर्णिया जिला, इत्यादि जिलन में बोलल जाला।\nबज्जिका (मैथिली के वेरायटी)भी कुछ जगह पर बोलल जाला।\nमुख्य रूप से पटना जिला, गया जिला, नालन्दा जिला, नवादा जिला, जहानाबाद जिला, औरंगाबाद जिला, इत्यादि जिलन में बोलल जाला।\n↑ "census of india". भारत के जनगणना 2001. भारत सरकार. 27 मई 2002. ओरिजनल से3अप्रैल 2007 के पुरालेखित. पहुँचतिथी 14 अप्रैल 2007. Unknown parameter |deadurl= ignored (मदद)\n↑ "Inequality- Adjusted Human Development Index for India's States". यूएनडीपी. पहुँचतिथी6अगस्त 2015.\n↑ उद्धरण खराबी:Invalid <ref> tag; no text was provided for refs named Census2011Literacy\n↑ उद्धरण खराबी:Invalid <ref> tag; no text was provided for refs named CSDOffLang1950\n↑ उद्धरण खराबी:Invalid <ref> tag; no text was provided for refs named Benedikter2009\n↑ "The Hindu (NOIDA Edition)". Dropbox. पहुँचतिथी 8 अप्रैल 2017.\n↑ TNN (18 January 2016). "Marriages last the longest in north India, Maharashtra; least in northeast". दि टाइम्स ऑफ इंडिया.\n↑ FP Editors (30 अप्रैल 2012). "Can North India overtake 'arrogant' South in growth?". फस्टपोस्ट.\n↑ "State Profile". Government of Bihar. पहुँचतिथी 17 अप्रैल 2015.\n↑ "India's 2004 Elections: Grass-Roots and National Perspectives". प. 212. पहुँचतिथी 13 अप्रैल 2017.\n↑ दत्त, अशोक कुमार. "Jharkhand". Encyclopædia Britannica.\n↑ 13.0 13.1 गुरुस्वामी, मोहन; कौल, अभिषेक (15 दिसंबर 2003). "The Economic Strangulation of Bihar" (PDF). नई दिल्ली: Centre for Policy Alternatives. ओरिजनल (PDF) से 30 मई 2009 के पुरालेखित. पहुँचतिथी 17 अगस्त 2015.\n↑ "Wetlands Management in North Bihar". प. 87. पहुँचतिथी 8 फरवरी 2017.\n↑ "Bihar's 'first' Economic Survey Report tabled". दि टाइम्स ऑफ इंडिया.7मार्च 2007. पहुँचतिथी 22 अगस्त 2008.\n↑ Bal Thackeray (5 मार्च 2008). "Biharis an unwanted lot". दि टाइम्स ऑफ इंडिया. पहुँचतिथी5मार्च 2008.\n↑ वजीहुद्दीन, मोहम्मद (10 अगस्त 2008). "'Bihari' has become an abuse". दि टाइम्स ऑफ इंडिया. पहुँचतिथी 10 अगस्त 2008.\n↑ 22.0 22.1 22.2 Goswami, Urmi A (16 February 2005). "'Bihar Needs an Icon,aperson who stands above his caste' (Dr Shaibal Gupta – Rediff Interview)". Rediff. ओरिजनल से 20 February 2005 के पुरालेखित. पहुँचतिथी 16 February 2005. Unknown parameter |deadurl= ignored (मदद)\n↑ गुरुस्वामी, मोहन; बैठा, रामनीस अत्तार; मोहंती, जीवन प्रकाश (15 जून 2004). "Centrally Planned Inequality: The Tale of Two States – Punjab and Bihar" (PDF). नई दिल्ली: Centre for Policy Alternatives. ओरिजनल (PDF) से 26 मार्च 2009 के पुरालेखित. पहुँचतिथी 17 अगस्त 2015.\n↑ गुरुस्वामी, मोहन; मोहंती, जीवन प्रकाश (15 फरवरी 2004). "The De-urbanisation of Bihar" (PDF). New Delhi, India: Centre for Policy Alternatives. ओरिजनल (PDF) से 26 मार्च 2009 के पुरालेखित. पहुँचतिथी 17 अगस्त 2015.\n↑ Ahmed Farzand and Mishra Subhash, Leaders of Bihar unite to counter Raj Thackeray[मुर्दा कड़ी], India Today, 31 अक्टूबर 2008\n↑ गुप्ता, शैबल. "Bihar: Identity and Development". Asian Development Research Institute, Patna. ओरिजनल से 30 मार्च 2005 के पुरालेखित. पहुँचतिथी 30 अप्रैल 2006.\n↑ फडनिस, अदिति (26 जुलाई 2008). "Lalu in the red". बिजनेस स्टैंडर्ड. ओरिजनल से7जून 2011 के पुरालेखित. पहुँचतिथी 22 अगस्त 2015.\n↑ गोस्वामी, उर्मी ए (17 जून 2008). "Biharis get work at home, bashers realise their worth". दि इकोनामिक टाइम्स. India. पहुँचतिथी 17 जून 2008.\n↑ धर्मा, सुप्रिया; Jha, Abhay Mohan (15 जुलाई 2008). "Bihar witnessesaquiet transformation". एनडीटीवी. ओरिजनल से 18 July 2008 के पुरालेखित. पहुँचतिथी 22 अगस्त 2015.\n↑ झा, अभय मोहन (8 मार्च 2008). "English makes inroads in Bihar villages". NDTV. ओरिजनल से9मार्च 2008 के पुरालेखित. पहुँचतिथी 8 मार्च 2008.\n↑ "Natural Resources". Government of Bihar. पहुँचतिथी 17 अप्रैल 2015.\n↑ "VALMIKI". Archive.org. 27 मई 2004. पहुँचतिथी 26 अक्टूबर 2017.\nसंघ राज्यक्षेत्र (8)\nअंडमान आ निकोबार दीप\nदादरा अउरी नगर हवेली आ दमन अउरी दीव\n● पटना जिला ● नालंदा जिला ● भोजपुर जिला ● रोहतास जिला ● कैमुर जिला ● बगसर जिला\n● मुजफ्फरपुर जिला ● पश्चिम चंपारण जिला ● पूर्वी चंपारण जिला ● सीतामढी जिला ● शिवहर जिला ● वैशाली जिला\n● दरभंगा जिला ● मधुबनी जिला ● समस्तीपुर जिला\n● सहरसा जिला ● मधेपुरा जिला ● सुपौल जिला\n● पूर्णिया जिला ● कटिहार जिला ● अररिया जिला ● किशनगंज जिला\n● भागलपुर जिला ● बाँका जिला\n● मुंगेर जिला ● बेगूसराय जिला ● जमुई जिला ● खगडिया जिला ● लखीसराय जिला ● शेखपुरा जिला\n● गया जिला ● नवादा जिला ● औरंगाबाद जिला ● जहानाबाद जिला ● अरवल जिला\n● सारण जिला ● सिवान जिला ● गोपालगंज जिला\n"https://bh.wikipedia.org/w/index.php?title=बिहार&oldid=715071" से लिहल गइल\nसगरी बिफल वेरिफिकेशन वाला लेख\nअप्रैल 2015 से बिफल वेरिफिकेशन वाला लेख\nएह पन्ना पर आखिरी बेर संपादन 15 अप्रैल 2022 के 12:54 बजे भइल रहल।


टटका खबर, सोमार, वैशाख अन्हरिया चतुर्दशी, 2078 विक्रमी – टटका खबर\nMay 10, 2021 आजम खान, कोरोना, बलिया, लॉकडाउन, शेयर बाजार, सारण, सिद्धार्थनगर, सोनभद्र, हिमन्त बिस्व सरमा\nभारतीय जनता पार्टी के अड़ियल हिन्दू नेता हिमंत बिस्व सरमा आजु असम के मुख्यमंत्री के पद के किरिया धरीहें. एह मौका पर देश के गृह मंत्री अमित शाह आ पूर्वोत्तर क्षेत्र के राज्यन के कुछ मुख्यमंत्रियन के उपस्थित रहे के उमेद बा. निवर्तमान मुख्यमंत्री सर्बानंद सोनोवाल के अब केन्द्र सरकार में मंत्री बनावल जाए के उमेद बा. जान जाईं कि हिमन्त सरमा कुछ मामिलन में अपना अड़ीयल रुख खातिर हिन्दू समर्थकन के पसन्द बन गइल बाड़ें. उनुका सबका साथ सबका विश्वास वाली बीमारी नइखे आ गलत के गलत कहे में उनुका कवनो परहेज ना रहेला. पश्चिम बंगाल में भाजपा समर्थकन पर हो रहल अत्याचार का दौरान केन्द्र के चुप्पी से नाराज समर्थकन के घाव पर मरहम के काम करी सरमा के मुख्यमंत्री बनल.\nयूपी में पहिलहीं से चलत कोरोना कर्फ्यू खतम होखे से पहिलहीं फेर सात दिन ला बढ़ा दीहल गइल. सरकार के एह कदम के आलोचना एह चलते कइल जा सकेला कि पहिलहीं बता दिहले रहीत कि अनिश्चिय काल खातिर कर्फ्यू लगावल जा रहल बा. अबहियों तय नइखे कि 17 मई के ई कोरोना लॉकडाउन खतम होइए जाई. बाकिर जनता के त सरकारी हुकिम मानहीं के पड़ी. अब इहो कहल जा रहल बा कि एक जिला से दोसरा जिला में आवे जाए से पहिले अनुमति लेबे के पड़ी.\nदेश के राजधानी दिल्लिओ के इहे हाल बा. ओहिजो लॉकडाउन 17 मई ले बढ़ा दीहल गइल बा. अबकी दिल्ली के मेट्रो सेवा एह दौरान बन्द राखल जाई. दिल्ली के ल़क डाउन 19 अप्रैले से जारी बा.\nलगातार दू हफ्ता तेजी के बाजार बनल रहला का बादो आजुओ विदेशी बाजारन के संकेत बतावत कि तेजी के बाजार बनल रही. एह हफ्ता मंगल का दिने मार्च महीना के औद्योगिक उत्पादन के आंकड़ा आ शुक का दिने खुदरा अउर थोक महंगाई के अप्रैल महीना के आंकड़ी जारी होखे वाला बा. एकरो असर बाजार पर पड़हीं के बा. देखल जाव कि शेयर बाजार के खिलाड़ी एकरा के कवना तरह देखत बाड़ें. कोरोना कहर के असर त एह लोग पर इचिको नइखे लउकत.\nजेल में बंद रहला का दौराने कोरोना छूताह हो चुकल समाजवादी गोल के सांसद मोहम्मद आजम खान आ उनुका बेटा के तबियत बिगड़ला का बाद दुनु जने के सीतापुर जेल से लखनऊ के मेंदाता अस्पताल में भरती करावल गइल बा.\nसिद्धार्थनगर पुलिस ढेबरूआ इलाका के लुटेरा गिरोह के सात गो बदमाशन के गिरफ्तार क लिहलसि. रोजा रखले एह बदमाशन का लगे से लूटल कार, मोटर साइकिल, असलहा वगैरह बरामद भइल बा.\nबलिया जिले के मनियर इलाका के शाहपुर गाँव के एगो नवही के लाश अतवार का दिने सुर्यपुरा गाँव का बहरी टिकरी बाबा स्थान का लगे नीम का फेंड़ पर लटकल मिलल बा.\nसारण जिला के बनियापुर इलाका के पूछरी बाजार में आपन दुकान बंद कर के गाँवे लवटत मझवलिया गाँव के आ हरिहरपुर गाँव के दू गो दूकानदारन के मझवलिया गाँव का लगे पुल पर गरदन रेत के हत्या हो गइल बा.\nसोनभद्र के रॉबर्ट्सगंज कोतवाली इलाका के फ्लाईओवर पर एगो बेकाबू पिकप डिवाइडर से टकरा के पलटि मार गइल. एह हादसा में ओकरा चालत समेत दू लोग के मौत हो गइल.


बात गंभीर बा. भाषा ऊहे जिंदा रही जवन बाजार,मनोरंजन आ संपर्क के भाषा बनी. कुछ ठोस काम करेके परी. सोचल आ योजना बनावल दूनो जरूरी बा. नाराबाजी,आत्मप्रशंसा आ निहोरा के ज्यादा असर ना होखे. समय पाके जल्दिए कुछ लिखबि. तब तक ईहे कहबि कि जब तक साँस तब तक आस.\nमौरीसस के ई सर्वे से हम ओतना विचलित नइखी. कारन ईहे बा की आजू दुनिया में भोजपुरी क्या सभ भाषा अंग्रेजी के साम्राज्य से जुघ रहल बा.वैसे भी मौरीसस में भोजपुरी क्षेत्र, तमिल आ चाइना के लोग गइल. कबो फ्रेंच आ कबो डच के गुलाम रहल. ओकनी के भाषा कामकाज के भाषा फ्रेंच रहल त स्वाभाविक बा प्रभाव भी रही. अंग्रेजी के वैश्विक प्रभाव बा, रही, आ भारत में अंग्रेजी नइखे… खूब बा. भारत में भी केतना केतना भाषा बा बोली बा ओमे अंग्रेजी के प्रधानता बढल जाता.\n२००९ में, महत्मा गाँधी इंस्टिट्यूट , मोका, मौरीसस में कार्यरत सीनियर लेक्चरर डॉ.राजरानी गोबिन भिखारी ठाकुर के स्मृतिपर्व, जे.ऍन.यु. के प्रांगन में आपन बात रखत ई बात के सूचना देले रहली. ईहे बात येही साल दिल्ली में आइल श्री जगदीश गोवेर्दन जी भी कहले रहीं. डॉ. सरिता बुधू चाहे दीमलाला मोहित जी भा सुचिता रामदीन जी के मानल बा.अभी अभी हम ऍन. जयराम जी के किताब “diversities in the indian dispora ” में हुकुम सिंह जी के आलेख पडले रहीं उ त भाषा के कहो, संस्कृति आ संस्कार, खाना पीना सभ कुछु में बदवाल महसूस करत बड़े. उनका अनुसार ” अब उ “जहाजिभाई” उहे ना रह गईल.\nबाकिर मन के तुराला के जरुरत नइखे. मौरीसस भोजपुरी के नियामक ना तय करेला. मौरीसस के जेतना आबादी से कहीं जादा बिहार के एगो जिला भा उ.प्र. के एगो जनपद के बा जहवा भोजपुरिया के संख्या मौरीसस के कुल आबादी के २० गुना बा. खली हमनी के प. चंपारण में लगभग ४२ लाख से जादे भोजपुरिया रहेले.\nजहा तक भोजपुरी के भासा पर खतरा के सवाल बा त बेबुनियाद बात बा. हेतना कुछ सह के, हिंदी, अंग्रेजी सभ के हवा बेयर बर्दास्त करत आगे बढ़त बा. एमे कोनो संदेह नइखे. अगर भोजपुरिया के संख्या २० करोड़ नईखे त शोध हो रहल बा, विद्वान लोग लागल बाडे एहो पता चल जाई. लेकिन जे भोजपुरिया लाज से, सरम से आ भरम से आपना के भोजपुरी भाषा -भाषी बतावे में लागल बा उ कैसे रुकी…….\nपुन: कहब निराश होखे के जरुरत नइखे……. बगल में नेपाल बा उहाँ भोजपुरी के संविधान में भाषा के रूप में मान्यता के तयारी चालत बा…..\nएडिटर: भोजपुरी जिंदगी\nअपना भाषामोह में देशमोह में पड़ल त सम्मान के बात बा। एमें हमरा कवनो दिक्कत नइखे। इंटरनेट पर भोजपुरी फिल्मी पन्ना देखेआला लोग से निहोरा बा कि भाषा पर संकट बा, एपर ध्यान दीहीं लोग्। ना त ऊहे हाल होई जवन अंग्रेजन अपना देश पर दोस्त आ ब्यापारी बन के कइलन स्। अन्तर ईहे रही ऊ राजनीतिक साम्राज्य रहे आ अब भाषाई साम्राज्य बा।\nआदरनीय ओम जी,\nहमरा राउर बात तनिको खराब ना लागल। हम फिल्मी पन्ना पर आवे के बात कवनो गम्भीरता से ना कहले रहनी। आपन बात बता देले रहनी ह। आदत बा तनि कड़ा बोल जाए के, अइसन हो सकेला हमरा में। भाषामोह के बात त हम ना कहेम बाकिर भाषा के साथे जवन अत्याचार लोग कर रहल बा ओपर त खीस बड़बे करेला। पिछला चार दिन से हम एह शोध में लागल बानी कि हमनी के हिन्दी चाहे भोजपुरी में केतना अंग्रेजी शब्द घुस गइल बा जवना खातिर एकदम प्रचलित आ आसान आपन शब्द बा आ सब केहू जानेला, समझेला। त रउरा सुन के आश्चर्य हो ई कि औसत 5000 शब्द अगर एगो पढ़ल-लिखल आदमी बोले त ओमें से 22-2500 शब्द अंग्रेजी के घुस गइल बा तबहूँ कतना लोग हल्ला कर रहल बा कि भाषा पर कवनो खतरा नइखो। अब बताईं ई जान के कइसन लागी? अरविन्द जी भी अंग्रेजी मोह से ग्रस्त बाड़न। lekhakmanch.com/?p=2417 पर देखीं चाहे gyanduttpandey.wordpress.com/2011/07/01/hindi-service-via-jersey-cow/comment-page-1/#comment-23746 पर।\nबाकी सब ठीके बा। आपन आपन बिचार बा लेकिन भोजपुरी आ हिन्दी दूनो खातिर हम सोचेनी आ उम्मेद बा आउरो लोग सोंची।\nमारीशस में भोजपुरी के नौटंकी पर बहुत कुछ जाने के मिलल। हमरा समय कम मिलला के बादो हम अँजोरिया पर आवत रहेनी। शुरु के सारा पत्रिका लगभग पढ़ले बानी। कुछ समय पहिले पुरनका रचननो के देखनी। भोजपुरी जिंदगी पत्रिका अब त पढ़े लायक हो गइल बा बाकिर समय के कमी से पढ़ नइखीं पावत। एही से अभी ले ओपर कवनो टिप्पणी ना कइनी। पढ़ला के बाद क देम।\nसाँच त ई बा कि इंटरनेट पर पढ़ला से भोजपुरी चाहे हिन्दी दूनो के कवनो प्रचार ना हो सकेला। हँ फेन एगो शिकाइत बा कि ई कवन जगे से उठा के लिखाता कि भोजपुरी बोलेवाला लोग 20-25 करोड़ बा। हमरा समझ से ई एकदम अतिशयोक्ति बा। 20-25 करोड़ के बात केहू कइले बा पत्रिका। ठीक से ना देख पवनी काहे कि फाइल के वर्ड में बदल के खाली देखले रहनी। अब त नयका डाउनलोड क लेले बानी।\nकलाकार लोग के बाते बेकार बा। हिन्दी आला हिन्दी के भोजपुरी आला भोजपुरी के खाए पर लागल बा। हम सिनेमा आला पन्ना पर एक महीना में एको-दू बेर जानी कि ना एहूमें संदेहे बा।\nमारीशस के साथे अउरो बहुत देश के नाम ले लेके खूब हल्ला होला। आखिर ई सब का ह? हँ, भोजपुरी के डूबे के खतरा त नाहिए बा। बाकिर कुछ सोचे लाएक त बा। हिन्दी बोलला से भोजपुरी के कवनो घाटा त नइखे होत बाकिर जब ले भोजपुरी समझे आला बा आ हमरा भोजपुरी बोले आवेला तब ले हिन्दी के कवनो जरूरते नइखे।\nई कलाकार लोग आ ई चैनल सब खुलल बा कमाए खातिर। कवनो फाएदा नइखे ए सब से। भोजपुरी के लोग जब कहीं से ए भोजपुरी सिनेमा में लउकबे ना करे त कइसन भोजपुरी? के बनी करोड़पति जइसन बकवास चीज के फायदा का बा। हम त ना ई सब चैनल देखिले ना देख सकीले। रोवला – गावला से होई का?\nराउर बात कई बेर कड़आ लगला का बावजूद नीक लागेला काहे कि रउरा जवन कहीले तवन अपना अन्तरमन का गहराई से.\nएहीजा रउरा जइसन लोग का बारे में ना कहि के आम भोजपुरिया पाठकन का बारे में कहल गइल बा. हमरा लगे जवन गूगल रिपोर्ट भा दोसरा काउन्टरन से जानकारी मिलेला तवन इहे बा कि बेसी पाठक फिल्म का चलते आवेलन.\nरउरा त ओही पाँत में शामिल बानी जिनका के भाषामोह से जुड़ल कहल गइल बा.\nस्वागत बा रउरा टिप्पणी के.


’भईल तोहरा से प्यार – आई लव यू’ के छहो गीत फिलिमा लिहल गइल – Anjoria\nमितवा प्रोडक्शन हाउस के बैनर तले बनत फिलिम ’भईल तोहरा से प्यार – आई लव यू’ के छहो गीत के शूटिंग पूरा हो गइल बा. एहनी के मुंबई के खूबसूरत आ रमणीय जगहन पर शूट कइल गइल. लेखक, गीतकार अउर निर्माता धर्मेन्द्र कुमार मौर्य के एह फिलिम के निर्देशक बाड़े शाद कुमार जे एकर सिनेमैटोग्राफरो बाड़न. सहनिर्माता हउवें राम आशीष चौहान, संगीतकार राउल अउर पाल कानपुरी, आ नृत्य निर्देशक हवें ज्ञान सिंह.\nमुख्य भूमिका में विनय आनंद, गुंजन पन्त, राजीव दिनकर, सिमरन, आनंद मोहन, उपासना सिंह, देव मल्होत्रा, मेहनाज श्राफ, अउर मास्टर फरहान आ बेबी फारिया बाड़ी.


भोजपुरी सुपर स्टार पवन सिंह जोगी बन गइले – Anjoria\nJun 4, 2010 पवन सिंह\nभोजपुरी सिनेमा के सुपर स्टार अब जोगी का वेष में नजर आवे वाला बाड़े. पिछला दिने रिलीझ भइल संदीप श्रीवास्तव के फिल्म सईंया के साथ मड़ईया में के अपार सफलता से गदगद पवन सिंह कहलें कि ऊ अपना नयका फिल्म गंगा पुत्र खातिर बहुत उत्साहित बाड़े. एह फिल्म में ऊ अइसन जोगी का भूमिका में बाड़े जे दिन का उजाला में त जोगी बनल रहेला बाकिर रात में कुछ अउर बन जाला. विनय बिहारी के लिखल कहानी आ गीत से सजल गंगा पुत्र का बारे में पवन सिंह के कहनाम बा कि उनका उम्मीदे ना भरपूर विश्वास बा कि भोजपुरी सिनेमा के इतिहास में ई फिल्म मील के पत्थर साबित होखी.\nफिल्म के कहानी का बारे में बतावत पवन सिंह कहलें कि नायक के पिता के हत्या कर दिहल जाता, महतारी पर अत्याचार कइल जाता आ तब जोगी बनल नायक आपन जवन करिश्मा देखावत बा उहे एह फिल्म के खासियत बा. फिल्म के नायिका मोनालिसा बाड़ी. पवन सिंह आ मोनालिसा के जोड़ी आजुकाल्ह भोजपुरी सिनेमा में राज करत बा. लोक गायक से नायक बनल पवन सिंह का आवाज में सुर के जादू बा त उनका अभिनय में माटी के खुसबू बा. पवन सिंह के डायलाग डेलिवरी लाजवाब होला आ ओहपर से जबरदस्त एक्शन करे के उनकर जज्बा उनका के भोजपुरी के दोसरा स्टारन से अलगा कर देला,\n(स्रोत : मो॰खालिद )


‘‘इंसाफ’’ के धमाकेदार ओपनिंग – Anjoria\nभोजपुरी के मशहूर फिल्म निर्माता अभय सिन्हा के बनावल आ सुपरस्टार मनोज तिवारी आ पवन सिंह अभिनीत फिल्म ‘‘इंसाफ’’ के जब छठ पूजा का शुभ अवसर पर बिहार में पचीसन सिनेमा घर में रिलीज कइल गइल त ओकरा धमाकेदार ओपनिंग मिलल. छपरा के शिल्पी टॉकीज (छपरा) में रिकार्ड 42,000/- रू॰ के ओपनिंग मिलल. सिनेमा हॉलन में मेहरारुवन के भीड़ उमड़त बा. एह पारिवारिक फिल्म के निर्देशन अजय श्रीवास्तव के बा. प्राप्त की है।\nमनोज तिवारी, पवन सिंह, गजेन्द्र चौहान, संगीता तिवारी, कृषा खंडेलवाल, उर्वशी चौधरी, सिद्धार्थ राय, रवि उज्जैन आ प्रिया पाण्डे अभिनीत एह फिल्म में देखावल बा कि कइसे इंसाफ खातिर आपन पराया में भेद ना कइल जाला. एह फिल्म में मनोज तिवारी आ पवन सिंह पहिला बेर एक साथे काम कइले बाड़न.\n(स्रोत – प्रशांत निशांत, शशिकान्त सिंह, रंजन सिन्हा)\nसीमा सिंह के मातापिता के सम्मानित कइल गइल


चलल लाल चिंगारी के पहिला शूटिंग – Anjoria\nपिछला दिने पटना गाँधी मैदान का लगे जेपी गोलम्बर का पास भोजपुरी फिल्म “चलल लाल चिंगारी” के पहिलका शूटिंग करावल गइल. ए एस मीना फिल्म्स का बैनर में बनत एह फिल्म में नक्सली हिंसा मुख्य विषय बा जवना से आजु देश के कई राज्य, बिहार समेर, परेशान हलकान बाड़े. चिंता के बाति बा कि एह नक्सली हिंसा में अब मेहरारूओ शामिल होखे लागल बाड़ी सँ.\nओह दिन निर्देशक अशोक योगी के इशारा पावते शूटिंग शुरू भइल. सीन रहे एगो महिला नक्सली (सारिका संघमित्रा) के पुलिस अदालत ले जात बिया बीच रास्ता में दोसर नक्सली (राहुल सिंह) अपना दल बल का साथ पुलिस पार्टी पर गोलीबारूद से हमला कर देत बा आ अपना कामरेड के छोड़ा ले जात बा. सीन के सहल शूटिंग होखते सबही थपड़ी बजा के स्वागत कइल.\nफिल्म के निर्माण योग नारायण करत बाड़े आ संगीत अरविंद मधुर के, फाइट जीतू सिंह के, आ निर्माण नियन्त्रण अरविंद श्रीवास्तव के बा. फिल्म के कलाकारन में कुणाल सिंह, दिलिप सिन्हा, उपासना सिंह, राहुल सिंह, चंद्र भूषण तिवारी, सारिका संघमित्रा, अर्चिता मासी, डा॰ श्रीकांत, भोला यादवेन्दु, आर नरेन्द्र, प्रेम संघालिया. दीपक तनेजा, उपेन्द्र सिंह, विजय आनन्द, अरुण सिंह, श्याम मलहोत्रा, संजय सारंग, अमित वगैरह के नाम शामिल बा.


राहुल – टटका खबर\nजमानत पर चलत महतारी आ भाई का साथ ही अब कांग्रेस के महासचिव प्रियंका के भतार आ सासो कई गो घोटाला में घेराइल जात बा लोग. राजस्थान के बीकानेर में कइल जमीन घोटाला के मामिला में प्रियंका के भतार राबर्ट आ सास मौरीन से काल्हु ईडी 8 घंटा ले पूछताछ कइले रहुवे बाकिर राबर्ट का\nराजबब्बर राहुल के गांधीजी बता दिहलन\nअभिनेता आ कांग्रेसी सांसद राजबब्बर राहुल के तुलना राष्ट्रपिता महात्मा गांधी से करत गाजीपुर में कहलन कि राहुलो गाँधी गाँधी जी का नक्शे कदम चलत नवहियन के भविष्य संवारे के काम करत बाड़े. गाजीपुर में कांग्रेस कार्यकर्ता समारोह मे आइल राजबब्बर कहलन कि सबले अधिका दागी भाजपा में बाड़ें. (वार्ता)


Bengal assembly election is going to be interesting due to Tollywood prosenjit chatterjee Bhojpuri Spl: टॉलीवुड के कारन दिलचस्प होखे जा रहल बा बंगाल विधानसभा चुनाव\nBhojpuri Spl: टॉलीवुड के कारन दिलचस्प होखे जा रहल बा बंगाल विधानसभा चुनाव\nकोलकाता फिल्म इंडस्ट्री में भारतीय जनता पार्टी के उपस्थिति गहिर होत जाता. शुरुआत रूपा गांगुली से भइल जौन महाभारत में द्रौपदी के रोल कइले रहली. बंगीय चलचित्र परिषद (बीसीपी) आ इस्टर्न इंडिया मोशन पिक्चर्स एंड कल्चरल कन्फेडरेशन (ईआईएमपीसीसी) भाजपा के संगठन हउवन स.\nLast Updated: February 22, 2021, 5:32 PM IST\nएह बेरी के पश्चिम बंगाल के विधानसभा चुनाव बहुते दिलचस्प होखी. एह बेरी सत्ता खातिर लड़ाई के साथे बंगाली फिल्म जगत के दिल जीते के होड़ लागल बा. भारतीय जनता पार्टी (भाजपा) भी तृणमूल कांग्रेस नियर सेलिब्रिटी राजनीतिक शुरू क देले बिया. जब वामफ्रंट सत्ता में रहे तबो बांग्ला सिनेमा के लोग राजनीति से जुड़ल रहे. फिल्मी संगठन बना के ओकरा के कौनो बरियार राजनीतिक दल से जोड़े के परंपरा पुरान बा. अब हालत अउरी रोचक हो गइल बा. कोलकाता फिल्म इंडस्ट्री में भारतीय जनता पार्टी के उपस्थिति गहिर होत जाता.\nशुरुआत रूपा गांगुली से भइल जौन महाभारत में द्रौपदी के रोल कइले रहली. बंगीय चलचित्र परिषद (बीसीपी) आ इस्टर्न इंडिया मोशन पिक्चर्स एंड कल्चरल कन्फेडरेशन (ईआईएमपीसीसी) भाजपा के संगठन हउवन स. बीसीपी त अभिनेता आ भाजपा नेता विश्वजीत चटर्जी आ फिल्म निर्देशक शंकुदेव पांडा के नेतृत्व में बनल आ ईआईएमपीसीसी मशहूर फैशन डिजाइनर आ भाजपा नेता अग्निमित्रा पाल के नेतृत्व में बनल. विश्वजीत चटर्जी, शंकुदेव पांडा आ अग्निमित्रा पाल कहेला लोग कि ई दूनो संगठन तृणमूल कांग्रेस के पेंचीदा राजनीति के जबाब में बनल बाड़े सन.\nसन 2019 के जुलाई में अभिनेता ऋषि कौशिक, पारू मित्रा, रूपा भट्टाचार्य, अनिंद्य बनर्जी, सौरभ चक्रवर्ती, देवरंजन, रूपंजन मित्रा, कंचन मित्रा, विश्वजीत गांगुली आ नमिता मित्रा भाजपा में शामिल भइल रहे लोग. ओने तृणमूल कांग्रेस भी कम नइखे ऊहो एइजा खातिर विख्यात अभिनेता दीपंकर डे के खड़ा करे वाली बिया. दीपंकर सत्यजित राय के आधा दर्जन फिल्मन में काम क चुकल बाड़न. तृणमूल कांग्रेस में पहिलहीं से दूगो टालीवुड के सेलीब्रिटी मिमी चक्रवर्ती आ नुसरत जहां बाड़ी सन जौन पिछला लोकसभा चुनाव में जीत चुकल बाड़ी सन. एकरा अलावा तृणमूल कांग्रेस में बांग्ला फिल्म इंडस्ट्री के दीपक अधिकारी उर्फ देव, शताब्दी रॉय और संध्या रॉय सांसद के रूप में मौजूद बा लोग जबकि ब्रात्य बसु ममता सरकार में मंत्री बाड़न. चिरंजीत, नैना बंदोपाध्याय आ देबश्री रॉय विधायक के रूप में जीत दर्ज कइले बा लोग. ई त भइल तृणमूल कांग्रेस के फिल्मी सेलीब्रिटी लोग.\nअब आईं भाजपा के फिल्मी सेलीब्रिटी लोग पर. त भाजपा में बड़ सेलीब्रिटी -बाबुल सुप्रियो, रूपा गांगुली आ लॉकेट चटर्जी बड़ले बा लोग. कोलकाता के फिल्म इंडस्ट्री के टॉलीवुड कहल जाला. भाजपा के राष्ट्रीय महासचिव कैलाश विजयवर्गीय के उपस्थिति में एइजा पिछला 18 फरवरी के कई गो अभिनेता/अभिनेत्री में शामिल हो गउवे लोग. यश दासगुप्ता, सौमिली घोष विश्वास, पापिया अधिकारी, मीनाक्षी घोष, सुतपा मुखर्जी, त्रमिला भट्टाचार्य, मल्लिका बनर्जी, डायरेक्टर राज मुखर्जी, प्रोड्यूसर डायरेक्टर अतनु राय, संगीत निर्देशक शुभायु बेडोग्गो चिन्हल- जानल एक्टर ह लोग. फिलहाल विख्यात अभिनेता प्रसेनजीत मुखर्जी के भी भाजपा में शामिल होखे के चर्चा बा. हाले में श्यामा प्रसाद मुखर्जी फाउंडेशन के निदेशक अनिर्वाण गांगुली अभिनेता प्रसेनजीत से भेंट कइले बाड़े आ उनुका के अमित शाह पर लिखल एगो किताब देले बाड़े. तबसे सोशल मीडिया पर एह संदेश के बाढ़ आ गइल बा कि प्रसेनजीत भाजपा में शामिल होखे जातारे. हालांकि प्रसेनजीत आपन पत्ता अभी नइखन खोलत.\nभाजपा में शामिल भइल लोग. बांग्ला फिल्म इंडस्ट्री राजनीति से अच्छा- खासा प्रभावित बिया. बंगाल में लगभग हर बड़ फिल्मकार राजनीति आधारित फिल्म बनवले बा. आ हर बड़ राजनीतिक दल बांग्ला फिल्म इंडस्ट्री में आपन पकड़ बनावे के कोशिश कइले बा. दस साल पहिले जब वाममोर्चा शासन में रहे त अधिकतर फिल्मकार आ अभिनेता लेफ्ट समर्थक रहले सन. जब ममता बनर्जी के तृणमूल कांग्रेस के शासन में टालीवुड ममता बनर्जी के नजदीक आ गइल. आज स्थिति ई बा कि टालीवुड ममता बनर्जी आ भाजपा के बीच बंटा गइल बा. त एही से एबारी के विधानसभा चुनाव बहुते दिलचस्प होखे जा रहल बा. अभी भी बांग्ला फिल्म इंडस्ट्री में भाजपा के अभियान जारी बा. आज के स्थिति ई बा कि भाजपा अब तृणमूल के जबाब सेलीब्रिटी बनाम सेलीब्रिटी के रूप में देबे जा रहल बिया. एह चुनाव में भाजपा बांग्ला फिल्म इंडस्ट्री पर आपन पकड़ मजबूत करत जा रहल बिया. भाजपा अपना ओर अउरी कतना अभिनेता/अभिनेत्रियन के खींचि ली, अभी कहल बड़ा मुश्किल बा. काहें से कि भाजपा के आखेट अभियान दिन पर दिन तेजे होखत जाता. अभी ओकर फोकस प्रसेनजीत नियर बड़ अभिनेता पर केंद्रित बा. हर हाल में ऊ प्रसेनजीत के अपना खेमा में लेआवल चाहतिया काहेंसे कि उनकर बंगाल में भारी संख्या में फैन बाड़े सन. प्रसेनजीत वोट खींचे में तगड़ा चुंबक बन सकेले.\nअभी कुछुए दिन पहिले आरएसएस के प्रमुख नेता मोहन भागवत मुंबई में बंगाल के अभिनेता मिठुन चक्रवर्ती से भेंट कइले त राजनीतिक क्षेत्र में एकरा के रणनीतिक मुलाकात मानल गइल. जदि मिठुन चक्रवर्ती भाजपा में आ जातारे त ऊहो बंगाल खातिर वोट खींचे वाला तगड़ा चुंबकीय अभिनेता बाड़े. त भाजपा बड़ा सधल कदम उठा रहल बिया. तृणमूल कांग्रेस के नजर भाजपा के एह रणनीति पर लगातार बा. ममता बनर्जी जानतारी कि भाजपा फिल्म इंडस्ट्री में गहिर घुस गइल बिया. मिठुन चक्रवर्ती तृणमूल ज्वाइन कइले आ थोड़हीं दिन बाद एगो चिट फंड कंपनी से धन लिहला के आरोप में केंद्रीय जांच एजंसी उनुका पर टूटि परली सन. परेशानी में परला का बाद मिठुन चक्रवर्ती तृणमूल कांग्रेस आ राजनीति दूनो छोड़ दिहले. अब मोहन भागवत से उनकर कतना सार्थक बातचीत भइल बा, ई आवे वाला समय बताई. जदि भाजपा मिठुन चक्रवर्ती के आखेट क लेतिया त ओकरा वोट के फायदा जरूर होई. बाकिर मिठुन चक्रवर्ती अभी आपन पत्ता नइखन खोलत. ऊ चुप्पी सधले बाड़े. संभव बा पिछला राजनीतिक अनुभव उनकरा के चुप रहे के सिखा देले बा. (लेखक विनय बिहारी सिंह वरिष्ठ स्तंभकार हैं.)


Khesari Lal Yadav Bangaliniya Fame Actress Pakhi Hegde Birthday Know some facts Bhojpuri: कबो निरहुआ संगे जोड़ी रहे सुपरहिट, बंगलिनिया हिरोइन पाखी हेगड़े के जन्मदिन ह आज...\nBhojpuri: कबो निरहुआ संगे जोड़ी रहे सुपरहिट, 'बंगलिनिया' हिरोइन पाखी हेगड़े के जन्मदिन ह आज...\nभोजपुरी एक्ट्रेस पाखी हेगड़े के आज जन्मदिन ह. हाल में उनकर खेसारी लाल यादव के साथे रिलीज भइल गाना 'बंगलिनिया' इंटरनेट पर धमाल कइले रहे. एकरा पहिले पाखी अउर निरहुआ के जोड़ी कए गो सुपरहिट भोजपुरी फिलिम साथे कइले रहे.\nLast Updated: June 7, 2021, 12:35 PM IST\nसाल रहे 2007. सगरो एगो फिलिम के चर्चा रहे, सभका मोबाईल से लेके सीडी-भीसीडी आ तिलक बियाह, नाच-आर्केस्ट्रा में ओह फिलिम के गीत बाजे. सभे के मुंह पर फिलिम के हीरो के चर्चा त रहबे कइल; लइका-जवान से बुढ़ऊ बाबा लोग के चवनिया मुसकी तब अउर खिल जाव जब ओह फिलिम के हिरोइन के चर्चा हो जाव. फिलिम रहे निरहुआ रिक्शावाला अउरी हिरोइन रहली पाखी हेगड़े. टीवी इंडस्ट्री से सीधे भोजपुरी में कदम रखे वाली खूबसूरत नैन नक्श अउरी कातिल अदा वाली ई नवोदित अभिनेत्री के जब लोग देखे त मंत्र मुग्ध हो जाव. फिल्म भोजपुरी सिनेमा इतिहास के माइलस्टोन फिल्मन में से एक बा. देश भर के कई गो सिनेमाघर में डेढ़ साल तक लगातार चलल एह फिल्म के सफलता के कईगो फैक्टर रहे बाकिर पाखी हेगड़े के जवन चार्म रहे उ पुरुष दर्शकन के बहुत आकर्षित कइलस. अधिकांश छौंड़न से पूछब त पता चली कि उ ई फिलिम कई हाली देखलन सन खाली पाखी के अंग्रेजी में निरहुआ के डाँटे वाला सीन देखे खातिर. पाखी हेगड़े एह फिलिम में अपना अभिनय के दमखम भी देखवले रहली. उ दक्षिण भारत के बैकग्राउंड से सीधे भोजपुरी में अइली बाकिर एह भाषा के अपना लेहली आ लगातार कई साल तक हिट पर हिट फिल्म देहली.\nजवना पाखी हेगड़े के बारे में एतना बात होता, उनकर जन्मदिन ह आज. उनकर जन्म त कर्नाटक के ह बाकिर पालन-पोषण बंबईये में भइल अउर इहवें पढ़ाइयो-लिखाई भइल. पाखी अपना अभिनय करियर के शुरुआत दूरदर्शन के शो ‘मैं बनूँगी मिस इंडिया’ से कइली अउरी ई शो काफी सफल रहल.\nफेमस होखे से पहिले भोजपुरी में दू गो फिल्म आइल. पहिला फिल्म साल 2006 में बैरी पिया रहे. एह में उनकर हीरो मोहित डागा रहलें जे टीवी सीरियल के चर्चित नाम रहलें. एह फिल्म खातिर पाखी के क्रिटिक चॉइस अवार्ड भी मिलल. एकरा बाद उ फिल्म इंडस्ट्री के लोगन के नजर में आ गइली. फेर तब के सुपरस्टार रविकिशन के साथ दुसर फिल्म मिलल जवन बॉक्स ऑफिस पर कुछ खास प्रदर्शन ना कइलस. ओकरा बाद उनका दिनेशलाल यादव निरहुआ के साथे तिसरका फिल्म मिलल निरहुआ रिक्शावाला. इहे फिल्म उनका जिनगी के गेमचेंजर साबित भइल. ओकरा बाद त उ कबो पीछे मुडके ना देखली. हालांकि एह फिल्म से कईगो कलाकार स्थापित भइल लोग. खुद एकर हीरो निरहुआ, विलेन सुशील सिंह, कॉमेडियन मनोज टाइगर उर्फ़ बताशा चाचा, चाइल्ड आर्टिस्ट गोलू आदि एही फिल्म के सफलता के बादे भोजपुरी के बड़का नाम बन गइल लोग. एकरा बाद पाखी हेगड़े के जोड़ी निरहुआ के साथे अइसन बनल कि दुनू जाना लगातार कई साल तक बहुते हिट फ़िल्म दिहल लोग.\nपाखी हेगड़े अबले लगभग 65 गो फ़िल्म भोजपुरी भाषा में कर चुकल बाड़ी. उनका से पुछला पर कि उ भोजपुरी फिल्म इंडस्ट्री में आपन फरत-फुलात करियर काहें छोड़ दिहली त उ कहली कि हर कलाकार अपना कला अउरी शिल्प खातिर स्वार्थी होला. जब ओकरा एके जइसन काम करे के मिले लागेला अउरी कुछ नया उ प्रयोग ना कर पावेला त ओकर मोह भंग होखे लागेला. हम भोजपुरी में जब रहनी त शुरू में बड़ा बढ़िया फिल्म बनल बाकिर बाद में एके जइसन कहानी के पुनरावृति होखे लागल, किरदार, कहानी अउरी प्लॉट सब एक जइसन होखे लागल त हमरा अंदर के कलाकार ऊब गइल आ एही से हम दोसरा भाषा में बेहतर ऑफर के तलाश में इहाँ से दूर हो गइनी बाकिर भोजपुरी हमसे ना छूटल नइखे.\nपाखी लगभग 12 भाषा में फ़िल्म कइले बाड़ी. जे में से एगो पंजाबी अउरी अंग्रेजी में बनल फिल्म कुदेसन - वुमन फ्रॉम द ईस्ट के अंतरराष्ट्रीय ख्याति मिलल अउरी कईगो अवार्ड् भी मिलल. उनका भोजपुरी के टॉप फिल्मन के बात कइल जाव त ओह में निरहुआ रिक्शावाला, कइसे कही तोहरा से प्यार हो गइल, शिवा, विधाता, सात सहेलियाँ, निरहुआ नम्बर 1, निरहुआ चलल ससुराल, औलाद, संतान, गंगा देवी, लहरिया लुटs ये राजा जी, देवरा भइल दीवाना आदि के नाम लिहल जा सकेला. पाखी हेगड़े साल 2009 के अपना करियर के स्वर्णिम वर्ष मानेली. ओह साल उनके करीब 8-9 फिल्म रिलीज भइली सन आ सबके सब फ़िल्म सफल रहली सन. अमिताभ बच्चन के मेकअप-मैन दीपक सावंत के भोजपुरी फिल्म ‘गंगा देवी’ में भी पाखी के अभिनय के सराहल गइल. एह फिल्म में खुद अमिताभ अउरी जया बच्चन अभिनय कइले रहे लोग. इ फिल्म गुजरती में भी डब भइल अउरी उहां भी बहुते बढ़िया रिस्पांस मिलल.\nपाखी के आखिरी भोजपुरी फिल्म 2019 में आइल विवाह. एह में उनके अतिथि भूमिका रहे. पाखी के सफल फिल्म निरहुआ के अलावा मनोज तिवारी, रविकिशन, चिंटू पाण्डेय के साथे भी आइल बा. पाखी हेगड़े अब फेर से भोजपुरिया स्क्रीन पर सक्रिय हो गइल बाड़ी. उनके खेसारी लाल यादव के साथे एगो सिंगल ट्रैक लॉन्च भइल बा बंगलिनिया. ई गाना के अब तक यूट्यूब पर 72 मिलियन व्यूज मिल चुकल बा आ उ बढ़ते जाता. दर्शक अपना चहेती हिरोइन के फेर से स्क्रीन पर ठुमका लगावत अउरी अदा देखावत देख के मंत्रमुग्ध हो रहल बाड़ें.\nपाखी हेगड़े के जन्मदिन पर उनके ढेर सारा शुभकामना. उनके भविष्य उनके अतीत से भी ज्यादा सफल रहे, इहे कामना बा.


Location of वेटिकन सिटी (green)\nवेटिकन सिटी i/ˈvætɨkən ˈsɪti/(:en:Vatican City, इटालीयन Stato della Città del Vaticanoल्याटिन : Status Civitatis Vaticanae), वा वेटिकन सिटी राज्य, (pronounced [ˈstaːto della t͡ʃitˈta del vatiˈkaːno]),\nवेटिकन सिटी यूरोप क एगो देस हवे। ई पुरा देस इटाली के राजधानी रोम शहर में बाटे आ ईसाई धर्म क धुरी आ रोमन कैथोलिक पोप क गद्दी हवे। य देसके अपन मुद्रा, डाक विभाग आ रेडियो स्टेसन बाटे ।य संयुक्त राष्ट्र संघ स मान्यता पावल देस ह आ इहा कोनो टैक्स नै खै लागत बा। ई संसारक सब स छोट देस ह। इहा कूल 450 लोग बाटे जे दुसरा देसमे रहेला। आदेश बिना इ देस देख आ घूम-फिर कर आ गाड़ी चलाव लेल वर्जित ह।\n↑ 6.0 6.1 उद्धरण खराबी:Invalid <ref> tag; no text was provided for refs named factbook\n↑ "Internet portal of Vatican City State"; Vatican City State; पहुँचतिथी9July 2011.\n↑ "Homepage of Vatican City State"; Vaticanstate.va; पहुँचतिथी 15 October 2010.\n"https://bh.bywiki.com/w/index.php?title=वेटिकन_सिटी&oldid=539457" से लिहल गइल\nएह पन्ना पर आखिरी बेर संपादन 18 जनवरी 2018 के 17:30 बजे भइल रहल।


BRLPS Recruitment 2020 (बिहार रूरल लिवेलिहूदस प्रमोशन सोसाइटी भर्त). Apply Online Job Notification for BRLPS Vacancies 29.01.2020\nBRLPS Recruitment 2020 For various posts of BRLPS bharti 2020 here, please check the latest announcement. BRLPS recruitment on January 29, 2020, को BRLPS भर्ती 2020 के सभी वर्तमान नौकरी के उद्घाटन, ऑनलाइन आवेदन करने के लिए सीधे आधिकारिक लिंक के साथ यहां अपडेट किए गए हैं। BRLPS भर्ती 2020 के नवीनतम रिक्ति विवरण, पंजीकरण प्रक्रिया, चयन प्रक्रिया, परीक्षा शुल्क, साक्षात्कार तिथियां और अधिक जानकारी यहाँ प्राप्त करें।\nCurrently there are no active jobs present in this BRLPS recruitment 2020-21 page. We will let you know for new jobs in this BRLPS recruitment 2020-21 Page instantly when it gets updated in the official website. Keep following our Rojgarlive.com BRLPS recruitment 2020-21 just by clicking the subscribe button and get notified and get placed in your dream job.\nनौकरी स्थान : Purnia\nब्लॉक समन्वयक, प्रोजेक्ट मैनेजर , More Vacancies\nयोग्यता : Any Post Graduate, PG Diploma, MSW, MBA/PGDM, B.Com, B.Tech/B.E, Any Graduate, B.Sc, M.Sc\nउद्घाटन की संख्या : 3409\nमुनीम, क्षेत्र समन्वयक , More Vacancies\nयोग्यता : B.Com, Any Graduate, CA, MBA/PGDM, Diploma, Any Post Graduate, M.Com, ICWA\nशासन और सामुदायिक क्षमता निर्माण अधिकारी, विपणन और खरीद प्रबंधक , More Vacancies\nयोग्यता : Diploma, Any Post Graduate, MBA/PGDM, PG Diploma\nयोग्यता : MBA/PGDM, MSW, PG Diploma, M.A\nयोग्यता : Any Post Graduate, MSW, MBA/PGDM, PG Diploma\nकौनसी नौकरी ओपनिंग्स बिहार रूरल लिवेलिहूदस प्रमोशन सोसाइटी भर्ती 2020 में हैं?\nबिहार रूरल लिवेलिहूदस प्रमोशन सोसाइटी भर्ती 2020 के लिए आवेदन कैसे करें?\nबिहार रूरल लिवेलिहूदस प्रमोशन सोसाइटी भर्ती 2020 के लिए वॉक-इन्स के बारे में कैसे जानें?\nबिहार रूरल लिवेलिहूदस प्रमोशन सोसाइटी भर्ती 2020 के बारे में अपडेट कैसे प्राप्त करें?\nररोजगार लाइव से बिहार रूरल लिवेलिहूदस प्रमोशन सोसाइटी भर्ती 2020 के लिए संसाधनों का उपयोग कैसे करें?\nभविष्य में बिहार रूरल लिवेलिहूदस प्रमोशन सोसाइटी भर्ती 2020 के बारे में नौकरी अलर्ट कैसे प्राप्त करें?


महाभोजपुर के माँग फेर दोहरवले बा प्रगतिशील भोजपुरी समाज – Anjoria\nAug 7, 2013 भोजपुरी, महाभोजपुर, राज्य\nअलग भोजपुर राज्य बनवावे आ भोजपुरी भाषा के संविधना के 8 वीं अनुसूची मे शामिल करावे ला प्रगतिशील भोजपुरी समाज का ओर से सगरी जिला मुख्यालयन पर क्रमवार धरना आ प्रदर्शन करे के बात बतावत समाज के केन्द्रीय महासचिव आ भोजपुरी अमन पत्रिका के प्रधान संपादक डा॰ जनार्दन सिंह के कहना बा कि भोजपुर राज्य बनवावल हमनी के अस्मिता आ स्वाभिमान से जुड़ल बा. कहलन कि काशी राज का रुप में मशहूर आ धन धान्य से भरपूर रहल भोजपुरी इलाका आजु ठेहुनी के बल चले पर मजबू रहो गइल बा. अंगरेजी हुकूमत आ भारतीय नीतिकारन के साजिश के शिकार ई इलाका तीन गो राज्य में बाँट दिहल गइल आ आजु अपना अस्तित्व बचावे खातिर लड़त बा.\nपूर्वांचल राज्य के माँग सिरे से खारिज करत डा॰ जनार्दन सिंह के कहना बा कि यूपी के पुरवारा इलाका पूर्वांचल ना हो सके. राज्य पुनर्गठन आयोग के आलोचना तिखाई से करत कहले बाड़न कि भारत के पुरनका राज्यन के एतिहासिक तथ्य देखत आ धेयान में राखत नया राज्य बनावल चाहत रहुवे. समान भाषा आ संस्कृति, समान भावनात्मक विरासत, समान भोगौलिक एकता, समान नस्ल, समान तीज त्योहार आ रीति रिवाज के आधार पर यूपी के सतरह गो जिला देवरिया, गोरखपुर, कुशीनगर, महाराजगंज, बस्ती, सिद्धार्थनगर, गाजीपुर, बलिया, आजमगढ़, मऊ, संत कबीर नगर, जौनपुर, वाराणसी, चंदौली, भदोही, मिर्जापुर अउर सोनभद्र आ बिहार के नौ गो जिला छपरा, सिवान, गोपालगंज, पूर्वी आ पश्चिमी चंपारण, रोहतास, भभुआ, भोजपुर, बक्सर, आ मध्य प्रदेश के सिधी जिला मिला के भोजपुर राज्य बनावल एह इलाका के विकास ला जरूरी बा.\nडा॰ जनार्दन सिंह के कहना बा कि भारत सरकार तोड़फोड़ आ हिंसा आगजनी के भाषा जल्दी समुझ लेले बाकिर कृषि प्रधान आ अमन पसंद भोजपुरी इलाका के जायज माँग ओकरा से घोंटात नइखे. भोजपुरी इलाका के जन प्रतिनिधि सत्ता के लालच में भोजपुर राज्य के माँग संसद में कबो ना उठावस. ई माँग सबले पहिले सिवान में पंडित राहुल सांस्कृत्यान साल 1947 मे उठवले रहीं. उनुका बाद साल 1962 मे ईश्वर चन्द्र सिन्हा के नेतृत्व में वाराणसी आन्दोलन शुरू भइल रहे, आ साल 1965 से प्रगतिशील भोजपुरी समाज महाभोजपुर राज्य बनवावे ला लगातार संघर्ष करे में लागल बा. समाज का तरफ से जल्दिए भोजपुरी इलाका के सगरी सांसद आ विधायकन के एह बारे में पत्रक भेजल जाई.


बिहार के खबर, शुक2सितम्बर का दिने – टटका खबर\nबिहार के खबर, शुक2सितम्बर का दिने\nबिहार में नयागाँव का लगे रेलगाड़ी-टेम्पो का टक्कर में6आदमी के मौत\nपटना,2सितम्बर (आईएएनएस). बिहार के छपरा जिला में शीतलपुर आ नयागांव रेलवे स्टेशन का बीचे शुक का दिने एगो मानवरहित रेलवे क्रॉसिंग पर गरीब नवाज एक्सप्रेस आ एगो ऑटो का टक्कर में दौरे पर छह लोग के जान चल गइल.\nपुलिस बतवलसि कि सोनपुर रेल मंडल के सोनपुर-छपरा रेल मार्ग पर नयागांव रेलवे स्टेशन के लगे क्रासिंग से एगो ऑटो रिक्शा गुजरत रहे आ ओही घरी अजमेर से किशनगंज जाए वाली गरीब नवाज एक्सप्रेस आ गइल आ टेम्पो के टक्कर मार दिहलसि. एह सीधी टक्कर में छह लोग के ओहिज मौत हो गइल.\nसोनपुर रेल मंडल के क्षेत्रीय रेल प्रबंधक रमन लाल गुप्ता बतवले कि दुर्घटना का बाद एह रेलखण्ड पर पर कुछ देर ला आवागमन रोके के पड़ल जवना के अब दुरुस्त कर लिहल गइल बा. सगरी मृतक छपरा जिला के बहियारचक गांव के एक ही परिवार के रहले. (इंडो-एशियन न्यूज सर्विस)\nभागलपुर के ‘दीदी’ मेहरारूवन के चउखट लांघे वाला मंत्र सिखवली.\nपटना,2सितम्बर (आईएएनएस). भागलपुर के 60 साल के मनोरमा देवी सबौर प्रखंड कार्यालय के पीछे आपन सहकारी संस्था ‘सृजन’ चलावेली जहाँ ऊ आवे वाला मेहरारूवन के जिनिगी के सपना पूरा करे के गुर सिखावेली. पति के मौत का बाद अपना छोटहन बचवन के लालन-पालन आ पढ़ाई खातिर खुद कुछ करे के ठान लिहली आ औरतन के एकजुट करके समूह बनावे लगली. शुरुआती साल 1995-96 में उनुका संस्था से महज 10 गो औरत जुड़ल रहली बाकिर आजु ई गिनिती 5,000 ले चहुँप गइल बा. मनोरमा देवी के वैज्ञानिक प्रबंधन आ कुशल नेतृत्व देखके बिहार स्टेट को-ऑपरेटिव बैंक उनुका के अपना संचालक मंडल में निदेशको बना लिहलसि.\nउनुका समूह के औरत मिल के तरह तरह के सामान बनावेली जवना के खरीदे खातिर बड़हनो व्यापारी खुदे आ के ले जाले. कहली कि उनुकर संस्था बैग, स्वेटर, पापड़, अचार, दरी, सिल्क धागा, टसर रेशम, बरी वगैरह कई एक सामान बनावेले आ बिक्री से मिलल फायदा आपुसी समुझ से बांट लिहल जाला.\nआजु मनोरमा के एक बेटा चिकित्सक बावे त दुसरका प्रबंधन के कोर्स कइले बा. संस्था के काम देख के को-ऑपरेटिव बैंक, भागलपुर से जुड़ल एगि बैंक शाखा के जिम्मो सँउप दिहल गइल बा जवना में 7,000 से बेसी खाता बा आ एकर पूरा देखरेख औरते करेली सँ. इंडो-एशियन न्यूज सर्विस खातिर मनोज पाठक\nबिहार सरकार अगर सेतिहा में भा सस्ता में जमीन दे देव त ओहपर धोनी आपन क्रिकेट प्रशिक्षण केन्द्र खोल सकेले. धोनी ई बाति एगो चिट्ठी लिख के बिहार के खेल आ कला संस्कृति मंत्री सुखदा पांडेय से कहले बाड़न. लिखले बाड़न कि सरकार जेतनी जल्दी जमीन दे दी ओतने जल्दी ऊ प्रशिक्षण केन्द्र खोल पइहे.\nबिहार में अब सारण के जिलाधिकारी के जान से मारे के धमकी दिहल गइल बा. कुछ दिन पहिले पटना के नगर पुलिस अधीक्षक (मध्य)आ जिलाधिकारी के धमकी मिलल रहे. अब सारणो के जिलाधिकारी विनय कुमार के अइसने धमकी मिलल बा. पिछला सात दिन में शेखपुरा जिला के अरियरी प्रखण्ड के विकास अधिकारी, खगड़िया के पुलिस अधीक्षक, पटना के जिलाधिकारी आ नगर पुलिस अधीक्षक (मध्य) के फोन पर जान से मारे के धमकी दिहल गइल बा बाकिर पुलिस कवनो मामिला में धमकी देबे वाला के पता नइखे लगा पवले. इंडो-एशियन न्यूज सर्विस.\nउत्तर प्रदेश के खबर, शुक2सितम्बर का दिने\nआजु के खास खबर, शुक2सितम्बर का दिने


कारवाही के लाने मिलहे पीली पर्ची | Khabar Lahariya (खबर लहरिया)\nखबर लहरिया » कारवाही के लाने मिलहे पीली पर्ची\nकारवाही के लाने मिलहे पीली पर्ची\nद्वारा लिखित खबर लहरिया February 27, 2016 13 बार देखा गया\nमहोबा जिला के थाने में परेशान व्यक्ति कारवाही कर के लाने नाम पे दरखास देहे तो ऊखे पीली पर्ची के नाम की रसीद मिलहे। जीमें फरियादी को नाम पता ओर किस चीज की दरखास दई जेहे। जीसे थाना ओर कोतवाली के दरोगा कारवाही करे मे मनमानी न करहे। ईखी शुरू आत महोबा एस.पी. हरिशचन्द्र ने करी हे।\nजा जानकारी 20 फरवरी खा एस.पी. आफिस ने प्रेस कांन्प्रेस में कहो की पीडि़त परिवार खा अभे तक थाना के जिम्मेंदार कर्मचारी जांच के नाम पे कारवाही न करके टहला दओ जात हे। जीसे फरियादी खा न्याय के लाने भटकने परत हे। ऊखे पास कोनऊ प्रारूप नईं होत हे, की ऊने कहूं कहो हे की नई। कोनऊ मोये एते आउत हे तो मे भी फोन करके पता करत हों की का मामला हे। अब कोनऊ भी दरखास लेके आहे तो ऊखे पीली पर्ची काट के दई जेहे। आसानी से कारवाही हो सके। फरियादी खा न्याय ओर अपराधी खा सजा मिल सके। अगर जांच करें वाली दरखास हो हे तो 24 से 48 घण्टा के भीतर जांच करके मुकदमा लिखो जेहे। अगर बिना जांच करें वाली दरखास होहे तो तुरतई मुकदमा लिखके कारवाही करी जेहे। कारवाही में कोनऊ भी लापरवाही पाई गई तो जांच करें वाले ओर थाना अध्यक्ष के ऊपर कारवाही करी जेहे। अगर कोनऊ चेंकिग अचानक करने हे तो आलआउट आॅपरेशन नाम को अभियान दो से तीन घण्टा तक चलाअे जेहे। जीसे थाना के सभ दरोगा सिपाही ओर थाना अध्यक्ष रोड पे आ जेहे, थाना में दिवान रेहे। ईखे साथे सब थाना के दरोगा थाना अध्यक्ष ओर सी.ओ. ने रात मे फलैग मार्च निकालहे पूरे कस्बा चैराहे मे पैदल घूमें, जिससे शान्ति व्यवस्था बनी रेह।\nनहर के दरवाजा कै सटर चोरी


बतकुच्चन  – ७९ – Anjoria\nOctober 3, 2012 OmPrakash Singh भाषा, सरोकार 1\nचोट त चोट ह आ कचोट? कचोट के कम चोट समुझे वाला के बुड़बके बुझे के पड़ी. काहे कि कचोट झलके ना भितरे भितर चोट मारत रहेला. देह के चोट त देर सबेर भुलाइओ सकेला आदमी बाकिर मन के चोट, कचोट, भुलावल बहुते मुश्किल होला. आजु जब लिखे बइठल बानी त एगो मंत्री जी के बयान कान में गूंजत बा. बुझात नइखे कि हँसी कि रोईं आ कि उनुकर मुँह बकोट ली. काहे कि उनुका भरोसा बा कि हमेशा का तरह कोयला के एहु घोटाला के लोग भुला जाई आ सरकार में बइठल लोग फेर कवनो दोसर घोटाला करत रही. खैर छोड़ीं. आ नोचले बकोटल तक सीमित राखल जाव एह बतकुच्चन के. भकोसे वाला लोग भकोसत रही आ जनता जे बा कि चाहिओ के ओह लोग के भँभोर ना पाई. जनता के जवन करे के बा तवन करबे करीं आईं हमनी का नोचल, बकोटल, भकोसल आ भँभोरल पर बतियावल जाव. बिलाई के त आदत होला कि चौका चुहानी घुसत रही आ दूध मलाई चाटत जाई. आ अगर जे रउरा ओकरा के चुहानी में घेरे के गलती कर देब त ओकरा बाघो बनत देरी ना लागी. काहे कि कहल गइल बा कि दुश्मन के कोना में ना घेरे के चाहीं आ ओकरा चेहरा पर वार ना करे के चाहीं. एह दुनु हालात में ऊ बिलाई से बाघ बन जाई आ झपट पड़ी रउरा पर. कोयला के आग डीजल आ रसोई गैस से लागल आग का सोझा हलुक हो जाई. रउरो भुला जाएब कि इहे बिलइया राउर सगरी दूध मलाई भकोस गइल बिया आ झट से ओह बाघ से बचे का तइयारी में लाग जाएब. एह बीच कुछ लोग के भरम हो गइल रहे कि बाघिन के घेर बान्ह लिहल जाव त ऊ बिलाई बनि के मियाऊं मियाऊँ कर के चुपा जाई. बाकिर बाघिन के बिलाई बनावल अतना आसान ना होला. राँड़ साँढ़ सीढ़ी सन्यासी एहसे बचे त सेवे काशी! आ देखीं ना बाघिन त अस भँभोरलसि कि अब सामने वाला के हेकड़ी भूला गइल. कोयला से लागल दाग डीजल से ना छोड़ावल जा सके. एह बीच एगो नेता के अउर बयान आइल बा कि ढहत दीवाल का नीचे ना आवे क चाहीं काहे कि ऊ केहु के ना छोड़े. एक त बाँड़ अपने गइले नौ हाथ के पगहो ले गइलें. से अब एह बाँड़ के बचावे बान्हे खातिर आपन पगहा के दी. साँच कहीं त हमहूं चक्कर घिन्नी में आ गइल बानी. मन के कचोट कुछ लिखे नइखे देत. जवन लिखत बानी तवन बहक जात बा. कहीं से ले के कहीं चल जात बा मन के कचोट. आ अइसनके में रहीम के दोहा याद आवत बा. रहिमन जिन मन की व्यथा मन ही राखो गोय, सुनि इठलइहें लोग सब बाँट न लीहें कोय. हमहुं जानत बानी कि एकरा के बाँटे वाला नइखे मिले वाला. सामने देखत बानी टीवी पर कि कइसे लोग मजबुर से मगरूर बनल जात बा नोचल, बकोटल,भकोसल, आ भँभोरल के एगो नया दौर शुरू हो गइल बा. जेकरा खातिर चोरी कइनी उहे कहलसि चोर. बाँचल रहब त भेंट मुलाकात होते रही.\nbahut sundar vyang ba,pahilahi ber padhi ke hum rour follower ho gaini,… na jane kb hamare desh me saanch logan k sarkaar bani


नर्मदेश्वर प्रसाद सिंह ' ईस ' के भोजपुरी रचना - प्रो. ( डॉ. ) जयकान्त सिंह 'जय'\nनर्मदेश्वर प्रसाद सिंह 'ईस' संस्कृत, अरबी, फारसी, उर्दू, हिन्दी आदि के बिद्वान आ भोजपुरी - हिन्दी के सिद्ध कवि रहलें। इनकर जनम विक्रम संवत् १८९६ मतलब सन् १८३९ ई. का कुआर पुर्नवाँसी के बिहार के भोजपुर जिला के जगदीशपुर में सन् १८५७ का स्वाधीनता आंदोलन के अमर सेनानी बीर बांकुड़ा बाबू कुँवर का परिवार में भइल रहे। ईश जी के परदादा बाबू रणबहादुर सिंह आ बाबू कुँवर सिंह के दादा बाबू उमराँव सिंह सहोदर भाई रहे लोग। भोजपुरी भासा, संस्कृति, समाज आ साहित्य के समर्पित ब्यक्तित्व बाबू दुर्गाशंकर प्रसाद सिंह 'नाथ' उनकर पोता रहलें। दुर्गाशंकर प्रसाद सिंह नाथ का साहित्यिक संस्कार उनका दादा ईस जी से मिलल रहे। ईस जी पचहत्तर बरिस के यशस्वी जीवन जी के सन् १९१५ ई. में दिवंगत भइल रहस। सन् १८५७ के स्वाधीनता आंदोलन के समय अठारह बरिस के उमिर में लिखल उनकर कुछ भोजपुरी रचना भोजपुरी साहित्य जगत के अमूल्य धरोहर बा। जवना के बाबू दुर्गाशंकर प्रसाद सिंह 'नाथ' अपना इतिहासिक ग्रन्थ 'भोजपुरी के कवि और काव्य' के अन्तर्गत 'लेखक की अपनी बात' में प्रस्तुत कइले बाड़न। ईस जी आगे प्रस्तुत भोजपुरी कवितन के अध्ययन के आधार पर उनका काव्य - प्रतिभा आ मातृभासा - प्रेम के परिचय मिल सकेला। उनकर कवितन के कुछ बानगी प्रस्तुत बा -\n१. सपथ आ प्रतिग्या\nदेसी आ बिदेसी के फरक केहू राखल नाहीं,\nलड़ि लड़ि अपने में बिदेसी के जितवले बा।\nगोरा सिक्ख सेना ले निडर जो चढ़ल आवे,\nघर के बिभीखन भेद ऊहे नू बतवले बा।\nतबो ना चिन्ता इचिको देस-प्रेम जागल बा,\nहिन्दू मुसलमान संग भारत मिलवले बा।\nसपथ सिवा के बा प्रताप के प्रतिग्या 'ईस'\nप्रन बा आजादी किरिया खङ्ग के खिअवले बा।\n२. हाथ में दुधारी धारीं\nआगे बढ़ीं आगे बढ़ीं देखीं ना एने-ओने,\nएके लच्छ एके टेक एके मन राखीं ख्याल।\nहाथ में दुधारी धारीं लम्बा लम्बा डेग डालीं,\nहर-हर बम्म बोलीं घूसि चलीं जइसे ब्याल।\nपैंतरा पर दउड़े लागीं खेदि खेदि सत्रु काटीं,\nसत्रु तोप नाल पैठि गोला काढ़ि लाईं ज्वाल।\nरवि-रथ रोकि लीहीं जमराज डाँटि- हाँकि,\nडाकिनी के खप्पर में 'ईस' भरीं रकत लाल।\n३. बसन्त - बरनन\nप्रेम प्रगटाइल रंग - राग लहराइल,\nमैन बान बगराइल नैन रूप में लोभाइल बा।\nजाड़ा बिलाइल चाँद चाँदनी तनाइल,\nमान मानिनी मिटाइल पीत बसन सोहाइल बा।\n' ईस ' रस - राज मनमानी सरसाइल,\nबन बगिया लहलहाइल सुख देत मधुआइल बा।\nबिरही दुखाइल मन मनमथ जगाइल,\nसंजोगी उमगाइल ई बसन्त सरसाइल बा।\nUnknown9अप्रैल 2022 को 11:19 am\nGet 50% up to €/$100 + 50 Free filmfileeurope.com Spins https://jancasino.com/review/merit-casino/ · 1xbet app Visit the official site · Log in to your Casino Account · If you do not agree to the terms of the terms 출장샵 of the agreement,


त भोजपुरी गीत-संगीत बे पेनी के हो गइल बा!!! - मैना: भोजपुरी साहित्य क उड़ान (Maina Bhojpuri Magazine)\nHome आशुतोष कुमार सिंह Lekh त भोजपुरी गीत-संगीत बे पेनी के हो गइल बा!!!\nत भोजपुरी गीत-संगीत बे पेनी के हो गइल बा!!!\nएक दिन के बात बतावत बानी। फिलिम लाइन से जुड़ल एगो दोस्त हमरा से मिले आइल रहन। खासतौर से भोजपुरी फिलिमन खातिर गीत लिखे के प्रति उनकर ढ़ेर लगाव रहे। भोजपुरी गीत आ संगीत प खूब चरचा-परिचरचा भइल। एह चरचा में भोजपुरी गीतन के स्तर में हो रहल गिरावट प जम के सकारात्मक बहस भइल। नयका भोजपुरी गीत के भटकाव प हमार बात सुन के ओह मित्र के तनी मरिचा लागल बाकिर अनमना मन से ऊ मनलन की एह घरी भोजपुरी गीत आपन राह भटक रहल बा।\nजब हमार प्रोफेशनल इयार हमरा इहां से चल गइलन त हमहूँ एह दिशा में खूब सोचनी। आखिर का बात बा कि भोजपुरी गीत-संगीत के ऊँ स्थान नइखे मिलत, जवन बाकी भासा के गीत आ संगीत के मिल रहल बा। का साँचहूं के हमनी के गीत-संगीत में फूहड़ता हावी हो गइल बा? का साँचहूँ में भोजपुरी के लगे अबहीं के समय में गिनावे खातिर निमन गीत नइखे? का साँचहूँ में भोजपुरी के पहचान संकट में बा? एह तरह के ना जाने कइगो सवाल हमरा मन में उमड़े-घुमड़े लागल। एही समुन्द्र मंथन में हमार मन हमरा के बचपन के दिनन में ले गइल अउर फ्लैश बैक स्टोरी एक-एक क के चले लागल।\nहमरा इयाद बा कि गाँव में हरेक परब-त्योहार पर गीत गावल जाव। चाहे जाता से गेहूँ पीसे के बात होखे चाहे ओखल में धान कुटे के बात। घर के मेहरारू लोग एगो गजब के आनंद देवे वाला लय में गीत गावत आपन काम करत लउक जात रहे लोग। सिलवट्टा प मसाला पिसत अपना माई के गीत गावत हम सुनले रहीं। अतने ना जब गाँव मं खेत में धान के रोपाई होखे आ ओकरा के रोपे खातिर बनहारिन आवसन, ऊहों गीत गावसन। हमनी के ओकनी के झूमत देह आ काँदों-माटी से भरल-पूरल खेत में धान के बीया रोपत देखी जा। बड़ी मनोरम दृश्य रहे। हम त खेत में एही से जात रहीं कि हमरा ओकनी के गीत बहुते नीक लागत रहे। एही तरे सोहनी के बेरो गीत गावत सोहनिहार के देखे के मिल जात रहे।\nगाँव-घर के लइकियन में गीत के डायरी रखे के एगो आदत-से रहे। हमरा इयाद बा कि हमार दीदी मोट-मोट डायरी में ना जाने केतना गीत लिखले रहे। शिवजी, पार्वती जी, पीड़िया गीत, देवी गीत, बियाह गीत, झूमर, सोहर ना जाने केतना खंदा में ऊ आपन गीतन के बंटले रहे। का मजाल की केहू दीदी के गीत के डायरी के पन्ना फाड़ लेव। घर में तुफान आ जात रहे। गीत के लेके गाँव के लइकियन में एगो गजब के आकर्षण रहे। गोबर्धन पूजा के बाद (माने गोधन कुटइला के बाद) महीना भर लाउडस्पीकर लगा के रात-रात भर पीड़िया गीत गावे खातिर लइकियन में होड़ लागत हम देखले बानी।\nभोजपुरिया क्षेत्र में छठी माई, काली माई, शिवजी आ पार्वती जी के गीत के त परंपरा रहले बा ओकरा संगे-संगे बियाह गीतन के जवन परंपरा इहवां देखे के मिलेला ऊ शायदे कहीं अउर होई... हरेक भाव के जतावे खातिर गीत के सहारा लीहल गइल बा। लइका के तिलक चढ़े से लेके कोहबर में जाए तक, विदाई से लेके दउरा में डेग डाले तक गीत के विधान बा। चाहे ऊ परछावन के गीत होखे, द्वारपूजा के गीत होखे, गुड़हेथी के बेरा होखे चाहे सिंदुरदान के हर नेग के समय ओकर महत्ता के बतावत गीत के विधान बा अउर ओह गीत के सामाजिक महत्व बा। विदाई के समय गीत के माध्यम से माई-बाबूजी ई बतावे के बतावे के प्रयास करेलन कि ऊ आपन जियरा के टुकरा के दान क देले बाड़न। एह से ए बबुनी अब हमार पगड़ी तोहरे हाथ में बा। तू जहवाँ जात बाड़ू उहे तोहार घर हवे। तू ओहिजा जाके अइसन कवनो काम मत करिह की जवना से माई बाबूजी के आपन गरदन झुकावे के पड़े।\nभोजपुरी गीत भोजपुरिया संस्कार में एह लेखा मिल-जूल गइल बा जइसे दूध आ पानी। बिना गीत के भोजपुरिया समाज के कवनो संस्कार पूरे ना होला। भोजपुरिया समाज के गीत परंपरा के इतिहास प नजर दौड़ावला प साफ-साफ लउकत बा कि भोजपुरी के लगे गीत के अथाह थाती बा। सोलहो संस्कार, बारहों महीना के हर परब-त्यौहार खातिर गीत-परंपरा बा। हरेक गीत परंपरा के भितरी गइला पर कई तरह के गीत के रूप ऊभर के सामने आवेला। भोजपुरिया समाज के रग-रग में गीत आ संगीत समाइल बा। एहिजा तक कि कथा-कहानियों में गीतात्मकता लउक जाला। अइसन लमहर परंपरा वाला भोजपुरी गीत के बारे में दुनिया एगो भ्रम पाल लेले बिया। दुनिया के नजर में भोजपुरी गीत फूहड़ता आ भौडापन के प्रतीक बन गइल बा। एहिजा सवाल ई उठ रहल बा कि आखिर दुनिया के ई भ्रम काहे भइल कि भोजपुरी गीत के कवनो पेनी नइखे। एह भ्रम के पीछे कवनो ना कवनो कारण त होखबे करी। एह भ्रम के पाछे हमरा ई कारण लउकल कि भोजपुरी अंचल के बाहर जवन भोजपुरी बोलल जा रहल बा चाहे गावल जा रहल बा लोग ओकरे के असली भोजपुरी मान रहल बा। ईहो बात सच बा कि उनका सामने भोजपुरी के थरिया में जवन कुछ खाए के दियायी, ऊ त ओही हिसाब से ओकर सवाद के बड़ाई चाहे बुराई करीहें। भोजपुरी के लेके भ्रम एहि बाजारू थरिया के कारण हो रहल बा। बाजार के महाजन लोग भोजपुरी के थरिया में जवन बोजा-बजका लोगन के खिया रहल बाड़न ओकरा में काली मिर्च में पपीता के बिया जइसन तत्व मिला दीहल गइल बा। पपीता के बिया कबो काली मिर्च के सवाद नइखे दे सकत। ओही तरे बाजार में बिक रहल डूब्लीकेट भोजपुरी रियल भोजपुरी के सवाद कइसे दे सकत बिया।\nभोजपुरी के देश-विदेश में पसरे में भोजपुरी सिनेमा, गीत आ एलबम के अहम योगदान रहल बा। शुरू में शारदा सिन्हा जी के भोजपुरी गायकी( सत्तर के दसक) से भोजपुरी गीतन के जवन कद बढ़ल, धीरे-धीरे उनका बाद के पीढ़ी ओह कद के ना ढ़ो पाइल। ओह जमाना में एलपी रिकॉर्ड होखत रहे। जवना में एक संगे दू गो से बेसी गीत के जारी ना कइल जा सकते रहे। एही से भोजपुरी गीतन के प्रसार ओतना तेजी से ना हो पाइल जेतना तेजी से होखे के चाहीं। अस्सी के दशक में कैसेट निकले लागल जवना में आठ-आठ गो गीत जारी कइल जा सकत रहे। जइसे-जइसे म्यूजिक कंपनी सब टेक्नीकली बरियार होत गइली स ओइसे-ओइसे भोजपुरी गीत आ संगीत प बाजार हावी होत गइल। दू अर्थी गीत लिखे वालन के बाढ़ आ गइल। अइसन नइखे कि पहिले एह तरह के गीत ना लिखात रहे। बाकिर ओकर प्रसार ना रहे एह से एकर समाज प असर ओह रूप में ना लउकत रहे जइसे एह घरी लउक रहल बा। शारदा सिन्हा के परंपरा के भरत शर्मा बहुत हद तक आगे बढ़वलन बाद में मालिनी अवस्थी, विजया भारती जइसन गायक-गायिका लोग एह परंपरा के जिया के रखले बा। बाकिर जे बालेश्वर के परंपरा के गायक भइल ऊ बालेश्वर के ठीक से ना समझ पइलस अउर धीरे-धीरे भोजपुरी गीत ( जवन बाजार में बा) के स्तर के रसातल में ले के चल गइल। सर्वानंद ठाकुर, गुड्डू रंगीला, राधे श्याम रसिया जइसन लोग एह परंपरा में आगे अइलन अउर जल्दी नाम कमाए के चक्कर में भोजपुरी गीत के संगे अइसन कुकर्म कइलन की ओह दाग के मिटावे में भोजपुरी गीत के सदियों गुजर जाई। एही तरे भोजपुरी फिलिम में विनय बिहारी, श्याम देहाती जइसन लोग अपना गीतन में अइसन-अइसन शब्दन के प्रयोग कइल, जवना के भोजपुरिया सभ्य समाज कबो स्वीकार नइखे क सकत।\nएही तरह जब भोजपुरी गीतन के विडियों बने लागल त गीत के कंटेंट भुला के लोग चोली प कैमरा के फोकस जादा करे लगलन। आज स्थिति ई हो गइल बा कि बिना चोली देखवले कवनो गीत के शूंटिंगे पूरा भइल मुश्किल बा। एह समस्या के जड़ में कारण ई बा कि भोजपुरी फिलिम बनावे वाला लोग भोजपुरी संस्कार आ संस्कृति से बहुत दूर बाड़न। उनका मालूमे नइखे कि भोजपुरिया मिठास का होला। एह बात प हमार कुछ फिलिम बनावे वालन से बात भइल रहे। ओह लोगन के तर्क ई रहे कि भोजपुरी में त गाड़ी देवे के परंपरा बा। बाकिर ओह लोगन के के बतावो कि गारी देवे के जवन परंपरा बा ओकर सामाजिक महत्व केतना बा। जालेक ले केहूं भोजपुरिया संस्कृति के ठीक से ना समझी ओकरा ईहे भ्रम रही की भोजपुरी संस्कृतिए में फूहड़पन बा। खैर, अब समय आ गइल बा कि देश-दुनिया के रियल भोजपुरी से जान-पहचान करावल जाव। अउर डूब्लीकेट भोजपुरी के बाजार से बाहर कइल जाव। अर्थशास्त्र के ई नियम ह कि खोटा सिक्का खरा सिक्का के चलन से बाहर क देला। आज भोजपुरी-गीत संगीत के साथहूं इहे हाल बा। बाजार में खोटा सिक्का के चलन बढ़ गइला से खरा सिक्का लउकल कम हो गइल बा। एह स्थिति खातिर मन थोर करे जगहा खरा सिक्का के चलन में ले आवे के प्रयास कइल जाव त ऊ दिन दूर नइखे जब भोजपुरी के हरिअर खेत सगरो देश-विदेश में शान से लहलहाई।\nनाम: आशुतोष कुमार सिंह\nबेवसाय: संचालक, स्वस्थ भारत अभियान\nअंक - 46 (22 सितम्बर 2015)


मौर्या टीवी अब यूपीओ में प्रसारित होई – Anjoria\nमौर्या टीवी अब यूपीओ में प्रसारित होई\nबिहार आ झारखण्ड में सफलता के झंडा बुलंद कइला का बाद प्रकाश झा के मौर्य टीवी अब उत्तरप्रदेशो में आपन सफलता दुहरावे खातिर कमर कस लिहले बा. जल्दिये यूपीओ में दर्शक मौर्य टीवी पर प्रसारित होखे वाला कार्यक्रम आ खबरन के आनन्द उठा सकीहे. ई जानकारी देत मौर्य टीवी के निदेशक मनीष झा बतवले कि मौर्य टीवी बिहार आ झारखण्ड पर फोकस करके आपन काम शुरू कइले रहल बाकिर अब एकर दायरा बढ़ावल जा रहल बा. एह कड़ी में सबले पहिले यूपी के चुनल गइल. खबर का दुनिया में बिहारवासियन का दिल में जगह बना चुकल मौर्य टीवी हाल ही में मनोरंजक कार्यक्रमों के शुरूआत कइले बा जवना के दर्शक पसन्द करत बाड़े. बाहुबली, दिल की बात प्रकाश के साथ, मुसाफिर जायेगा कहां, चलते चलते, ये है पॉलिटक्स मेरी जान जइसन चर्चित शो के सफलता मौर्य टीवी के मकसद पूरावत बाड़ी सँ. इहे ना खबरिया दुनिया के दू गो बड़हन नाम कुमार राजेश अउर नवेंदु मौर्य टीवी पर प्रसारित खबरन के गुणवत्ता बहुते बढ़ा दिहले बाड़न.\nउम्मीद बा कि बिहार में बिहार के प्रतीक बन के उभरल मौर्य टीवी अब उत्तरो प्रदेश में सफलता हासिल करी.\nमुम्बई आ यूपी में औलाद के शानदार ओपनिंग\nराजनीति पर ‘प्रेम विद्रोही’ ले के आवत बाड़े रवि किशन


Bhojpuri News Archives - Bhojpuri Songs\nBhojpuri / 01/03/2017 / Bhojpuri News\nभोजपुरी फिल्म के हाट अदाकारा अमरपाली दुबे आउर अक्षरा सिंह के डांस वीडियो ऐह समय शोशल मीडिया पर बहुत ज्यादा ही वायरल होता भोजपुरी के इ अदाकारा होली के गाना पर जमके डांस कइले बाड़ी जा । आपलोगन के बता दी अमरपाली दुबे अक्षरा सिंह अभीनय के साथ साथ गायकी के दिनया में भी झन्डा […]\nअगर असलील भोजपुरी गाना बजाये तो जेल जाओगे || Jail For Vulgar Bhojpuri Songs\nBhojpuri / 25/02/2017 / Bhojpuri News\nभोजपुरी फिल्म के साथ साथ एलबम में भी अशलील गाना जोर शोर से सुनाता आउर इ चरम इस्थीती पर बा । इ अशलील गाना शादी या कवनो फनसन नाच प्रोग्राम में बजावल जाता । लोग चन्द समय खाती बजा त देत बाड़न जा लेकिन बाद में बुराई भी करत बाड़न बहुत पहिले एगा गाना आइल […]\nफिल्म गदर2में अक्षरा सिंह और पवन सिंह एक साथ | Gadar2To Star Pawan Singh & Akshara Singh\nBhojpuri / 23/02/2017 / Bhojpuri News\nभोजपुरी फिल्म गदर2बहुत जल्द ही दर्शक के बीच देखे के मिली रउरा सब के बतादी इन्द्रा फिल्म इन्टरनेशनल के बैनर तले बने जाता जवनत ु ही तो मेरी जान है राधा2बनावला के बाद भोजपुरी फिल्म गदर2बनावे जात बाड़न । यह फिल्म के निर्माता संजय सिंह राजपूत बाड़े । आउर […]\nनिरहुआ की फिल्म जिगर से बाहर आम्रपाली दुबे || Amrapali Out From Nirahua Movie\nBhojpuri / 21/02/2017 / Bhojpuri News\nभोजपुरी फिल्म में एगो नया खबर आई सुनी । निरहुआ हिन्दुस्तानी से निरहुआ आउर आम्रपाली के देख के दर्शक बोर हो गईल रहन । एह बात के लेके भोजपुरी फिल्म जीगर के निर्माता विकास सिंह निरहुआ आम्रपाली दुबे के जोड़ी के आपन फिल्म में ब्रेक दे देले बाड़न । बात इ बा की प्रिमान्सु सिंह […]\nनिरहुआ को मिला अब तक का सबसे बड़ा सम्मान..| Nirhua Honoured\nBhojpuri / 20/02/2017 / Bhojpuri News\nभोजपुरी के सुपर स्टार दिनेश लाल निरहुआ को सोशल नेटर्वकींग साइड फेसबुक पर बादशाहत कायम ऐह मुकाम के साथ भोजपुरी के अइसन पहिला स्टार बन चुकल बाड़न जेकरा के5लाख से ज्यादा लोग फालो करता । सोशल मीडिया में लोग कम समय में अधिक से अधिक लो जुड़ल चाहता । आउर आपन बात लोग […]\nमोनालिसा की ये तस्वीरें सोशल मिडिया पर हुई वायरल..| VIRAL Pictures Of Monalisa\nBhojpuri / / Bhojpuri News\nकृतिदेव यहां भोजपुरी के हाट अदाकरा मोनालीशा फिल्म में आनप हाट लुक से दर्शक के बीच छा गइल बाड़ी। वइसे त इ पहिले से ही आपन हाट अदाकारी के वजह से चर्चा में बनल ही रहेली । रउरा सब के बता दी मोना के कुछ तस्वीर आजकल सोशल मीडिया पर खुब शेयर आउर लाइक कइल […]\nखेसारी और पवन के बीच चला जमकर युद्ध | War Between Khesari & Pawan #Bhojpuriyanews\nBhojpuri / 18/02/2017 / Bhojpuri News\nसुपरस्टार खेसारी लाल यादव के बनल फिल्म मेंहदी लगाके रखना पुरे देश में एक साथ रिलीज भइल । अउर बाक्स आफिस ओपनींग पर हंगामा मचा दिहलस । दर्शक यह फिल्म के गाना के भी पुरा पसंद कइले आउर खेसारी के एक्सन सीन के भी बहुत लोग सरहना कइले । इ फिल्म में काजल राघवानी आउर […]\nजानी पवन सिंह के सफलता के पीछे केकर हाथ बा…| Know Who Is Behind Pawan Success #Bhojpuriyanews\nBhojpuri / 16/02/2017 / Bhojpuri News\nभोजपुरी के सुपरस्टार पवन सिह अईसे त बहुत बड़ गायक खुद ही बाड़ लेकिन उ केकर फैन बाड़ । आई रउरा सब सुनी हर कलाकार के आगे बढावे खाती कोई न कोई जरूर राज होखेला । जवन पवन सिंह के पास भी एगो इन्टरभीयू में पवन से पूछल गईल त उ बतइलन कि पसिन्दा गायक […]\nनिरहुआ के इस गाने ने तोडे सारे रिकॉर्ड ! Ye Ho Piya Garva || Nirahua, Amarpali Dubhey\nBhojpuri / 15/02/2017 / Bhojpuri News\nइस दौर में फिल्मों के गाने हो या अल्बम के आजकल यु ट्यूब दर्शको का सबसे बड़ा पसंद प्लेटफॉर्म बन चुका है। लोगों के मन में एक सवाल जरूर उठता होगा कि भोजपुरी सिनेमा का सबसे हिट गाना कौन सा होगा। ऐसे में लोगो के जेहन में सवाल उठना लाजमी है। आजकल भोजपुरी के कई […]\nमोनालिसा और पवन सिंह की जोड़ी फिर एक साथ ! Sarkar Raaj, Kajal Raghwani #Bhojpurianews\nमुंबई। राम गोपाल वर्मा ने बॉलीवुड में अपनी सरकार सीरीज से खूब कामयाबी पाई जिसमें सरकार और सरकार राज शामिल थी और अब जल्द ही बिग बी के साथ वो फिर से सरकार का तीसरा भाग लेकर आ रहे हैं। और अब ऐसा ही कुछ भोजपुरी में होगा जब सरकार राज आएगी। भोजपुरी की सरकार […]\nBigg Boss 10: मोनालिसा विक्रात बंधे शादी के बंधन में, सिक्रेट रूम में हुई सुहागरात\nBhojpuri / 14/02/2017 / Bhojpuri News\nभोजपुरी एक्ट्रेस मोनालिसा मंगलवार को लॉन्गटाइम ब्वॉयफ्रेंड विक्रांत सिंह के साथ शादी के बंधन में बंध गईं। ग्रैंड वेडिंग सेरेमनी ‘बिग बॉस’ के घर में हुई। इतना ही नहीं, मोना और विक्रांत की शादी की पूरी जिम्मेदारी खुद ‘बिग बॉस’ ने ली। हल्दी, मेहंदी संगीत से लेकर विदाई तक सभी रस्में हिंदू रिवाज के तहत […]\nसमाजवादी पार्टी के स्टार प्रचारक होंगे पवन सिंह | UP Elections 2017 | Bhojpuriya News\nइन दिनों उत्तर प्रदेश में चुनावी माहौल चरम पर है. मुख्यमंत्री बनने की होड़ में हर पार्टी जमकर प्रचार कर रही है. चुनावी माहौल में फ़िल्मी सितारों द्वारा प्रचार करने का सिलसिला इस बार भी जमकर होने वाला है. भोजपुरी फिल्मो के गायक और एक्टर पवन सिंह इस यूपी चुनाव में समाजवादी पार्टी के स्टार […]\nभोजपुरी अभिनेता और गायक पवन सिंह पर बदमाशन ने कैलैन हमला! Pawan Singh #Bhojpurianews\nBhojpuri / 13/02/2017 / Bhojpuri News\nबस्ती (उत्तर प्रदेश) : भोजपुरी गायक एवं अभिनेता पवन सिंह के साथ शनिवार को लूट और अपहरण की कोशिश की गई। पवन सिंह की नई फिल्म की शूटिंग बस्ती में हो रही है। शूटिंग के लिए अभिनेता लखनऊ से सड़क मार्ग से बस्ती जा रहे थे तभी रास्ते में उनके साथ लूट की गई और […]\nहोली पर रिलीज़ होगी खेसारी लाल यादव की यह फिल्म | Khesari Lal Yadav\nभोजपुरी फिल्मो में अपने आवाज़ और अभिनय के चलते दर्शको का मनोरंजन करने वाले अभिनेता खेसारी लाल यादव की फिल्मो का इंतजार उनके दर्शक हमेशा ही बड़ी बेसब्री से करते है.और अब दर्शको का इंतजार जल्द ही ख़त्म होने वाला है क्योंकि खेसारी लाल की फिल्म ‘आतंकवादी’ होली के शुभ मौके पर रिलीज़ की जा […]\nरानी चटर्जी की ‘ए राजा लाइन पे आजा’ का फर्स्ट लुक जारी\nShreekant / 27/05/2015 / Bhojpuri News\nभोजपुरी फिल्मो की खूबसूरत ,टेलेंटेड और सबकी चहेती हीरोइन रानी चटर्जी जो हमेशा अपनी अलग -अलग फिल्मो में नए लुक के साथ नजर आती है वे बहुत जल्द अपने हॉट और सेक्सी अंदाज में अपनी आनेवाली फिल्म ‘ए राजा लाइन पे आजा ‘ में नजर आएंगी. कभी गाव की भोली -भाली लड़की ,कभी दबंग पुलिसवाली,कभी […]\n1 month ago 5212 0\n1 month ago 9385 0\n1 month ago 5051 0\n1 month ago 5482 0\nLaika Hoyi | New Bhojpuri Song 2017 | By Afzal Alam | Download Mp3 Songs


साहित्य - विकिपीडिया\nसाहित्य (अंगरेजी: लिटरेचर) सामान्य अरथ में, लिखल गइल रूप में कौनों रचना के कहल जा सके ला। हालाँकि, कुछ सकेत अरथ में कलात्मक ढंग से लिखल गइल रचना सभ के साहित्य के दर्जा दिहल जाला; पुराना समय में खाली कबितई वाली रचने सभ के साहित्य मानल जाय आ गद्य रचना बाद में एह में शामिल भइल। दुसरे ओर, ब्यापक अरथ में, सगरी अइसन लिपिबद्ध, मने कि लिखाई भा लिपि के इस्तेमाल से सहेजल, चाहे ऊ हाथ से लिखल होखे चाहे छापा में छपल होखे, भा डिजिटल रूप में मौजूद होखे, कला आ ज्ञान के बात के निरूपण करे वाली सगरी सामग्री साहित्य कहल जा सके ले। ऑक्सफोर्ड ऑनलाइन हिंदी डिक्शेनरी के अनुसार, साहित्य के अरथ: लिपिबद्ध ज्ञान भा बिचार हो सके ला, गद्य भा पद्य में लिखल कलात्मक रचना, या फिर ग्रंथ सभ के सामूहिक रूप से साहित्य कहल जा सके ला।\nसाहित्य के बर्गीकरण भी कई आधार पर कइल जा सके ला, जइसे कि भाषा, देस, बिधा, भा बिसयबस्तु के आधार पर अलगा-अलगा किसिम के साहित्य परिभाषित कइल जाला।\nभोजपुरी भाषा में साहित्य शब्द संस्कृत से आइल हवे जहाँ एकर उत्पत्ती सहित+यत् प्रत्यय से बतावल जाला आ अरथ कइल जाला कि जहाँ शब्द आ अरथ के सहभाव (एक्के साथ मौजूद होखे के स्थिती) होखे। हालाँकि, ऊपर बतावल ब्युत्पत्ती में कत्तों शब्द आ अरथ के समभाव वाली बात अपने आप ना आ जाले, ई मानल जाला कि पुरनका आचार्य लोग काब्य, मने कि कबिताई के परिभाषा एही रूप में कइल कि जहाँ शब्द आ अरथ के समभाव होखे (सहितौ), हालाँकि बाद में एह पूरा बात खाती ई एकही शब्द इस्तमाल होखे लागल; साथे-साथ काब्य शब्द के अरथ एकरे बाद सिकुड़ गइल।\nअंगरेजी शब्द लिटरेचर के उत्पत्ती लैटिन भाषा के शब्द लिटेरा (litera/littera) से बतावल जाला। मने कि इहाँ भाषा के लिखल रूप के ढेर साफ बात कइल गइल बा, काहें कि एही लिटेरा मूल शब्द से जेकर अरथ अच्छर या अच्छर संबधित होला, से लेटर (अक्षर), लेटर चिट्ठी पतरी इत्यादि के उत्पत्ती होखे ला।\nसाहित्य के परिभाषा समय के साथ बदलत रहल बाटे: ई एक किसिम से "संस्कृति सापेक्ष परिभाषा" होला। पच्छिमी यूरोप में, 18वीं सदी से पहिले, साहित्य के मतलब रहे सगरी किताब आ लिखित सामग्री। रोमांटिक जुग में अउरी सकेत माने के उदै भइल आ साहित्य के मतलब बूझल जाए लागल कि "कल्पनाशीलता" वाला लेखन के काम। समकालीन बादबिबाद कि साहित्य में कवना कवना चीज के सामिल कयल जाय, पुरनका लच्छन सभ के ओर लवट रहल बा आ बेसी इन्क्लूसिव (मने ढेर कुछ समेटले) चिन्हित कइल जा रहल बा; जइसे कि उदाहरन के रूप में, सांस्कृतिक अध्ययन, एकरे पापुलर आ अलपसंख्यक बिधा सभ, सगरो के सामिल करे ला आ पच्छिमी पंथ (धार्मिक) परंपरा के ग्रंथ सभ के भी एही के हिस्सा माने ला।\n↑ Rexroth, Kenneth (2015-07-13). "Literature" (English में). Britannica.com. पहुँचतिथी 2018-04-19.\n↑ साहित्य की परिभाषा, du.ac.in पर, (हिंदी में)।\n↑ साहित्य, ऑक्सफोर्ड ऑनलाइन डिक्शेनरी (हिंदी में)।\n↑ Dr Ganpati Chandra Gupta. Bhartiya Evam Paschatya Kavya Sidhant. Rajkamal Prakashan Pvt Ltd. पप. 28–. ISBN 978-81-8031-112-3.\n↑ "literature | Origin and meaning of literature by Online Etymology Dictionary". Etymonline.com. पहुँचतिथी 2018-04-19.\n↑ 6.0 6.1 Leitch et al., The Norton Anthology of Theory and Criticism, 28\n↑ Ross, "The Emergence of "Literature": Making and Reading the English Canon in the Eighteenth Century", 406\n↑ Eagleton, Literary theory: an introduction, 16\nई संस्कृति-संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=साहित्य&oldid=586208" से लिहल गइल\nएह पन्ना पर आखिरी बेर संपादन 11 जून 2018 के 19:43 बजे भइल रहल।


दर्जन से अधिका राजनीतिक गोल आजु फिरकापरस्ती का खिलाफ एकजुट लडाई शुरू करीहे – टटका खबर\nदर्जन से अधिका राजनीतिक गोल आजु फिरकापरस्ती का खिलाफ एकजुट लडाई शुरू करीहे\nOct 30, 2013 फिरकापरस्ती, फिरकावाराना ताकत\nनई दिल्ली 29 अक्टूबर (वार्ता) चौदह गो राजनीतिक गोल बुध का दिने राष्ट्रीय राजधानी दिल्ली मे होखे वाला फिरकावाराना विरोधी सम्मेलन मे शामिल हो के देश के फिरकावाराना ताकतन का खिलाफ एकजुट होखे के गोहार लगइहे.\nमाकपा सांसद आ सम्मेलन के आयोजन समिति के सदस्य सीताराम येचुरी बतावत बाड़े कि विघटनकारी ताकत अपना राजनीतिक फायदा ला अगिला चुनाव से पहिले देश के फिरकापरस्ती का आग में झोंक दीहल चाहत बाड़े. यूपी, बिहार आ आसाम में हाल के दंगा एकर नमूना बा.\nहालांकि येचुरी इहो कहलन कि सम्मेलन के कांग्रेस आ भाजपा का खिलाफ तीसरा मोर्चा बनावे के कोशिश ना माने के चाहीं, एकर मकसद बस फिरकावाराना ताकतन का खिलाफ एकजुटता देखावे के बा. एह सम्मेलन में सपा के मुलायम सिंह यादव, जदयू के नीतीश कुमार आ शरद यादव, जनता दल एस के एच डी देवेगौडा, अन्नाद्रमुक के एम थंबीदुरई, झारखंड विकास मोर्चा के बाबू लाल मरांडी, भाकपा के ए बी वद्र्धन. माकपा के प्रकाश करात, अगप के प्रफुल्ल महंत, रिपब्लिकन पार्टी के प्रकाश अंबेडकर, फारवर्ड ब्लाक के देवव्रत विश्वास, पीपुल्स पार्टी आफ पंजाब के मनप्रीत बादल, रिवोल्यूशनरी सोशलिस्ट पार्टी के क्षिति गोस्वामी आ राकांपा के देवी प्रसाद त्रिपाठी शिरकत करीहें.


बहराइच रैली – टटका खबर\nमोदी की रैली मे तैनात होगे कमाण्डो\nलखनऊ 07 नवम्बर (वार्ता) भाजपा के प्रधानमंत्री पद के उम्मीदवार नरेन्द्र मोदी के पटना रैली मे भइल सिलसिलेवार धमाकन का बाद उत्तर प्रदेश सरकार काल्हु बहराइच मे होखे वाला रैली खातिर चउकस सुरक्षा व्यवस्था कइले बिया. रैली के मैदान पर पुलिस आ पीएसी पहिलही से डेरा डलले बिया जेहसे केहू विस्फोटक वगैरह ना लुकवा सके.\nअबले बहराइच रैली के अनुमति ना दिहलसि जिला प्रशासन\nबहराइच 06 नवम्बर (वार्ता) उत्तर प्रदेश के बहराइच मे आठ नवम्बर के होखे वाला नरेन्द्र मोदी के रैली ला अबही ले जिला प्रशासन मंजूरी नइखे दिहले जबकि प्रदेश के तमाम आला अधिकारी रैली स्थल के दौरा क चुकल बाड़े. जिलाधिकारी किंजल सिंह आज एहिजा प्रेस कांफ्रेंस मे बतवले कि अबही ले भाजपा नेता नरेन्द्र मोदी\nमोदी के बहराइच रैली ला चउकस सुरक्षा\nबहराइच 05 नवम्बर (वार्ता) आई.बी के टटखा सूचना के मद्देनजर गुजरात के मुख्यमंत्री आ भाजपा के प्रधानमंत्री पद प्रत्याशी नरेन्द्र मोदी के बहराइच मे आठ नवम्बर के होखे वाली रैली ला चउकस सुरक्षा व्यवस्था कइल जात बा. भारत.नेपाल सीमा पर स्थित बहराइच मे मोदी के रैली के सुरक्षा अउरी चउकस कइल गइल बा काहे कि


पानी बिना धान के खेती | Khabar Lahariya (खबर लहरिया)\nखबर लहरिया » पानी बिना धान के खेती\nद्वारा लिखित खबर लहरिया August 6, 2013 77 बार देखा गया\nधान के खेती सूखत\nजिला वाराणसी, ब्लाक चिरईगावं, चोलापुर, गावं शंकरपुर, चांदपुर, धरसौना, जगदीषपुर। शंकरपुर, चाँदपुर गावं में बारिष ना होवे से 150 बिघा धान के खेती सूखत हव। इहां खेत में बेहन सूख जात हव। ओकर रोपाई पानी बिना नाहीं हो पावत हव।\nइहां खेती करे वाली रामा, नगीना, कान्ती, शान्ती, चम्पा समेत कई लोग बतइलीन कि हमने के धान के खेती बारिष पर निर्भर रहला। जेकरे पास पानी के सुविधा हव उ धान के रोपाई कर पावला जेके खाली बारिष के आसरा रहला ओकर त खेती सूखल जात हव।\nएही हाल धरसौना आउर जगदीषपुर के भी हव। इहां के मन्जू, सोनी, आकाष, फौजदार के कहब हव कि कोई के दस बीघा त कोई के पन्द्रह बीघा धान के खेती सूखल जात हव। धान में त बहुत पानी लगला। अगर बिजली रही त पम्पिंगसेट से सिंचाई करे के पचास रूपिया घण्टा लगला। केकरे पास एतना पइसा हव। एतना मंहगा पानी से खेती कर पाई। एदा पारी त लगत हव कि धान के उपज बहुत कम हो पाई।\nसिंचाई विभाग के सहायक अभियन्ता राम अचल सिंह के कहब हव कि सिंचाई करे खातिर ट्यूबवेल के व्यवस्था रहला। अगर ट्यूबवेल में कुछ खराबी हव त ओके बनवावे के जिम्मेदारी हमार हव। बिजली सम्बन्धित कउनों खराबी हव त उ बिजली विभाग के जिम्मेदारी हव। एकरे अलावा आउर कउनों सुविधा सिंचाई खातिर नाहीं हव।\nकाशी हिन्दू विश्वविध्यालय के रजिस्ट्रार जी. एस. यादव बनारस के जमीन के जल स्तर के सालों गहराई से देखलन। आउर उनकर कहब हव की पानी बचावे से ही हमने बारिश के पानी के बहमूल्य इस्तेमाल कर सकीला। पानी बचावे खातिर के –\n1. पम्पिंग सेट के जगह फव्वारा इस्तेमाल करें के चाही। एसे सौ गुना आउर पानी के बचाव होला। आउर कम पानी में अधिक सिचाई हो पावला। पम्पिंग सेट से जब खेत में पानी भर जाला त उमे से आधा पानी भाप बन के उड़ जाला।\n2. मेड़ बनाके के पानी के रोक के रखे के चाही। कभी भी पानी के बहे ना देवे के चाही।\n3. जब बारिश के पानी छत में रुक जाला त ओके नाली से ज़मीन में डाले के कोशिश करे के चाही। इ काम के वर्षा जल संचयन कहल जाला।\nबंध्याकरण में महिला के मौत


आलोक कुमार के ‘गंगा जमुना सरस्वती’ रिकार्ड बिजनेस कइलसि – Anjoria\nसिनेमा भोजपुरी के सबले सफल निर्माता आलोक कुमार के हालिया प्रदर्शित फिलिम ‘गंगा जमुना सरस्वती’ पूरा बिहार, मुंबई, झारखंड आ यू.पी. में रिकार्ड व्यवसाय करत बिया. सिनेमा भोजपुरी के तीन गो बड़का सुपरस्टार मनोज तिवारी, रवि किशन आ दिनेश लाल यादव के शानदार अभिनय से सजल ई फिलिम शुरुआती तीन हफ्ता में एक करोड़ पच्चीस लाख से अधिका के नेट व्यवसाय कइले बिया. वाराणसी के आनंद मंदिर में ई फिलिम एक हफ्ता में 2,67,000/- रूपिया बिटोरलसि जवन एह थिएटर में कवनो भोजपुरी फिलिम के सबले बड़का क्लेक्शन ह. एकरा अलावे घोड़ासहन, मोतिहारी, सुगौली, समेत दर्जन भर सेंटरो पर एकर व्यवसाय रिकार्श रहल बा.\nएह फिलिम का साथही रिलीज भइल खई गो फिलिम मुँहकुरिए भहरा गइली सँ. हिन्दी के “हिम्मतवाला” फिलिमो कवनो कमाल ना कर पवलसि एकरा आगे.


खेसारी लाल आ अनिल कुशवाहा के फिलिम "कच्चे धागे" – Anjoria\nभोजपुरी के मेगा स्टार खेसारी लाल यादव आ निर्माता अनिल कुशवाहा ले के आवत बाड़े “कच्चे धागे”. आ एकरा के परोसत बावे सीपीआई मूवीज.\nएह फिलिम के संगीत चंदा ऑडियो-विडियो कंपनी जारी कइले बिया आ बतावल जात बा कि अबले नाहियो त पाँच लाख कैसेट बिका चुकल बा. एकरा गीतन के डिमांड अतना बा कि एकर डुप्लीकेटो कैसेट बाजार में बिकात बा.\nनिर्माता अनिल कुशवाहा बतावत बाड़े कि फिलिम पारिवारिक आ कॉमेडी प्रधान हियऽ. एकर शूटिंग गुजरात के राजपीपला में करावल गइल. शूटिंग का दौरान बहुते परेशानिओ झेले के पड़ल बाकिर अब फिलिम पूरा हो गइल बा आ अगिला साल २०१४ में एकरा के रिलीज क दीहल जाई.\nअनिल कुशवाहा के कंपनी अनिल एंड अनिल फ़िल्म एंटरटेनमेंट के ई तिसरकी फिलिम हियऽ. एकरा पहिले “आवऽ ना ओढ़ा दी ओढनिया ऐ राजा जी” अउर “लहू के दो रंग” बनवले रहले जवना के बढ़िया रिस्पांस मिलल रहुवे.\nनिर्देशक मंजुल ठाकुर, संगीतकार अविनाश झा, लेखक मनोज कुशवाहा, छायांकन फ़िरोज़ खान, फाइटमास्टर हीरा यादव,आ नृत्यनिर्देशक रामदेवन एन्थोनी हउवें.\nमुख्य कलाकार बाड़े खेसारी लाल यादव, स्मृति सिन्हा, अंजलि श्रीवास्तव, अभय गुप्ता, गोपाल राय, किरण यादव, रत्नेश वर्णवाल, राजीव दिनकर, प्रेम दुबे अउर सीमा सिंह वगैरह.


बिजली लाइन – टटका खबर\nखेती के काम खातिर अलगा बिजली लाइन\nदेश में अपना तरह के पहिला योजना में बिहार सरकार तय कइले बिया कि खेतन तक बिजली चहुँपावे खातिर एगो अलगा फीडर लाइन बिछावल जाई. एह खातिर सरकार तीन सौ करोड़ रुपिया के आंवटनो कर दिहले बिया. राज्य भर में नौ सौ अड़सठ फीडर लगावल जाई. हर फीडर एगारह केवी के होखी आ करीब छप्पन


बुध (प्रतीक: ; अंगरेजी: Mercury) सौर मंडल के एगो ग्रह हवे जेवन सौर मंडल के केन्द्र पर मौजूद सूर्य की ओर से सबसे पहिला ग्रह हवे, मने कि ई सूर्य से सभसे नजदीकी ग्रह हवे। ई सौर मण्डल क सभसे छोट ग्रह भी हवे। ई सूर्य के चक्कर लगावे में 88 दिन (पृथ्वी के दिन) के समय लेला आ पृथ्वी से देखला पर अपनी धुरी पर 116 दिन में एक चक्कर घूमे ला। पृथ्वी से दूरबीन से देखला पर इहो चंद्रमा नियर घटत-बढ़त लउकेला।\nबुध क मैसेंजर यान से लिहल गइल फोटो (2008)\n42% मॉलिक्यूलर ऑक्सीजन\nमामूली मात्रा में आर्गन, नाइट्रोजन, कार्बन डाइऑक्साइड, पानी के भाप, जेनॉन, क्रिप्टॉन, आ नियोन\nबुध ग्रह के आपन कौनों खास वायुमंडल नइखे जवना कारण अहिजा दिन आ रात के तापमान में बहुत ढेर अंतर पावल जाला। एकरे विसुवत रेखा वाला इलाका में रात में तापमान 100 K (−173 °C; −280 °F) ले गिर जाला आ दिन में 700 K (427 °C; 800 °F) पहुच जाला, ध्रुवीय इलाका हमेशा 180 K (−93 °C; −136 °F) से नीचे के तापमान वाला रहे लें। बुध के धुरी के झुकाव बाकी ग्रह सभ के तुलना में सभसे कम बाटे आ एकरे परिकरमा मार्ग के चपटापन सभसे ढेर बा।\nचूँकि, बुध पृथ्वी से छोट मार्ग में चक्कर लगावे ला (शुक्र भी) ई हमेशा पृथ्वी से सबेरे भा साँझ के बेरा देखाई पड़े ला, ऊहो तब जब सुरुज के बहुत नजदीक कोन पर न रहे तब। सुरुज के रौशनी के कारण अक्सर ई धरती से बिना दूरबीन के ना लउके ला।\nअबले दू गो अंतरिक्ष यान बुध ग्रह के यात्रा कर चुकल बाने मैरिनर आ मैसेंजर।\nबुध, शुक्र, पृथ्वी आ मंगल की आकार क तुलना (पैमाना कि हिसाब से सही)\n↑ 1.0 1.1 1.2 "Mercury Fact Sheet". NASA Goddard Space Flight Center. नवंबर 30, 2007. पहुँचतिथी5फरवरी 2016.\n↑ Yeomans, Donald K. (अप्रैल 7, 2008). "HORIZONS Web-Interface for Mercury Major Body". JPL Horizons On-Line Ephemeris System. पहुँचतिथी5फरवरी 2016. – Select "Ephemeris Type: Orbital Elements", "Time Span: 2000-01-01 12:00 to 2000-01-02". ("Target Body: Mercury" and "Center: Sun" should be defaulted to.) Results are instantaneous osculating values at the precise J2000 epoch.\n↑ "Mercury Fact Sheet". NASA. 22 दिसंबर 2015. ओरिजनल से6November 2015 के पुरालेखित. पहुँचतिथी5फरवरी 2016.\n"https://bh.wikipedia.org/w/index.php?title=बुध_ग्रह&oldid=706096" से लिहल गइल\nLast edited on2फरवरी 2022, at 05:27\nएह पन्ना पर आखिरी बेर संपादन2फरवरी 2022 के 05:27 बजे भइल रहल।